hotchpotch/miracl-hf-unified huggingface dataset:
সাঁথিয়া উপজেলা
সাঁথিয়া উপজেলা বাংলাদেশের পাবনা জেলার একটি প্রশাসনিক এলাকা। এটি পাবনা জেলার দ্বিতীয় বৃহত্তম উপজেলা। এ উপজেলা পাবনা শহর থেকে ৩৫ কিঃমিঃ পূর্বদিকে অবস্থিত।
সাথিয়ার আয়তন ৩৩১.৫৬ বর্গ কিলোমিটার। এই উপজেলার উত্তরে ফরিদপুর সদর উপজেলা ও শাহজাদপুর উপজেলা, দক্ষিনে সুজানগর উপজেলা, পূর্বে বেড়া উপজেলা এবং পশ্চিমে পাবনা সদর ও আটঘরিয়া উপজেলা।
এটি জাতীয় সংসদের নির্বাচনী এলাকা ৬৮-এর অধীন যা পাবনা-১ নামে পরিচিত।সাঁথিয়া উপজেলার নামকরণ সম্পর্কে বিভিন্ন জনশ্রুতি আছে। জানা যায় সমগ্র সাঁথিয়া অতীতে চরএলাকা ছিল। এই চরে সিনথিয়া নামে এক সাঁওতাল আদিবাসি বাস করত। পরবর্তীতে অন্যান্য এলাকা থেকে সাঁওতালরা এসে সিনথিয়ার সংগে বসবাস করতে শুরু করে এবং একটি গ্রামের সৃষ্টি হয়। আদিবাসি সিনথিয়ার নাম থেকেই পরবর্তীকালে সাঁথিয়া নামের উৎপত্তি হয় মর্মে শোনা যায়। দ্বিতীয় জনশ্রুতি মতে অনেক আগে সাঁথিয়া অঞ্চল গভীর জংগলে পরিপূর্ণ ছিল। সংগী অথবা সাথী ছাড়া কেহই একা এই এলাকায় চলাফেরা করত না। সকলেই সাথী সহ এখানে আসতেন। পরবর্তীতে এই সাথী থেকেই সাঁথিয়া নামের উদ্ভব মর্মে শোনা যায়। সাঁথিয়া উপজেলার ইতিহাস পর্যালোচনায় জানা যায় বৃটিশ শাসনামলে লর্ড ওয়ারেন হেষ্টিংসের সময় ১৯১৯ সালে সাঁথিয়া থানার জন্ম। ১৯৬০ সালে তৎকালীন প্রেসিডেন্ট আইয়ুব খাঁনের শাসনামলে সাঁথিয়া উন্নয়ন সার্কেল হিসেবে স্বীকৃতি লাভ করে। পরবর্তীতে ১৯৮৩ সালে ১৪ সেপ্টেম্বর সাঁথিয়াকে উপজেলায় উন্নীত করা হয়। মূলত কৃষি ভিত্তিক অর্থনীতি এ উপজেলার মূল চালিকা শক্তি। এ উপজেলার চার পাশের বড়াল ও যমুনা নদীতে বাঁধ দিয়ে সুরক্ষিত থাকায় কখনও বন্যা হয় না। অপর দিকে শুষ্ক মৌসুমে ক্যানেলে পাম্পের সাহায্যে যমুনা নদী হতে পানি এনে ধরে রেখে এ উপজেলার চাহিদা সহজে পূরণ করা হয়। যার ফলে বন্যা অথবা অনাবৃষ্টি এ এলাকার কৃষিকে খুব বেশি প্রভাবিত করতে পারে না। স্বাধীনতা পরবর্তী সময় হতে এ উপজেলায় কেন্দ্রীয় সরকারের প্রতিনিধি থাকায় এখানকার জনগণ রাজনৈতিক ভাবে সচেতন।
জনসংখ্যা ৩,২৩,৯৩২ জন।ঘনতবসতি ৯৮৬ জন। খানা ৬৫,০৩৯ টি।
এ উপজেলার মানুষ কৃষি, হাস মুরগীর খামার, দুগ্ধ খামার, গরু ছাগল পালন, তাঁত শিল্প ইত্যাতি পেশার সাথে জড়িত। এছাড়া বগুড়া নগরবাড়ী মহাসড়কের পাশে কাশিনাথপুর হতে ২ কিঃ মিঃ উত্তরে "বেঙ্গল মিট" অবস্থিত। এটি বাংলাদেশের অন্যতম মাংস প্রক্রিয়াকরণ প্রতিষ্ঠান। এখানে সম্পূর্ণ স্বয়ক্রিয় পদ্ধতিতে প্রতিদিন প্রায় ২৫০০ কেজি মাংস প্রক্রিয়াজাত করা হয়; যা বিদেশে রপ্তানী করা হয়। এখানে প্রায় ৫০ জন লোকের কর্মসংস্থানের সুযোগ হয়েছে।
বেড়া উপজেলা
বেড়া বাংলাদেশের পাবনা জেলার অন্তর্গত একটি উপজেলা।
বেড়া উপজেলার উত্তরে সিরাজগঞ্জ জেলার শাহজাদপুর উপজেলা ও চৌহালি উপজেলা, দক্ষিণে রাজবাড়ি জেলার গোয়ালন্দ উপজেলা এবং রাজবাড়ী সদর উপজেলা, পূর্বে সিরাজগঞ্জের চৌহালি উপজেলা এবং মানিকগঞ্জ জেলার দৌলতপুর উপজেলা (মানিকগঞ্জ)|দৌলতপুর উপজেলা ও শিবালয় উপজেলা এবং পশ্চিমে পাবনা জেলার সুজানগর উপজেলা ও সাঁথিয়া উপজেলা।
বেড়া উপজেলায় একটি পৌরসভা ও নয়টি ইউনিয়ন রয়েছে। বেড়া পৌরসভাটি প্রথম শ্রেণীর পৌরসভা। এছাড়া ইউনিয়নগুলি হচ্ছে-
তবে জাতসাখিনী,রুপপুর,মাশুমদিয়া,পুরান ভারেংগা,ঢালারচর ইউনিয়ন ২০১৩ সালের ২০ অক্টোবর আমিনপুর থানার অধীনে চলে যায়।
জনশ্রুতি আছে যে, আরবী ‘‘বেড়ুহা’’ শব্দের অপভ্রংশ হচ্ছে ‘বেড়া’। এর পূর্বনাম ছিলো শম্ভুপুর। খ্রীস্ট জন্মের পূর্ব হতে উত্তরবঙ্গের নদনদীর সঙ্গমস্থল হিসেবে শম্ভুপুর ব্যাপক পরিচিত ছিল। এই শম্ভুপুরে তাই গড়ে উঠেছিল জনবসতি। নৌপথে জলদস্যুদের আক্রমণ আর প্রমত্তা নদীর উত্তাল স্রোত পেরিয়ে বেড়ার নিকটবর্তী হলেই তারা নিজেদের নিরাপদ ভাবতো। একারণে বেড়া নিরাপদ পোতাশ্রয়ের উদাহরণ হয়ে দাঁড়ায়। যতদূর জানা যায় ৮০০ খ্রিস্টাব্দের গোড়ার দিকে আরব বণিকেরা বেড়াতে তাদের অন্যতম প্রধান বাণিজ্যকেন্দ্র গড়ে তোলে। আবার সুলতানী শাসনামলে একবার আরবদেশে ভয়ঙ্কর এক দুর্ভিক্ষ হয়। সেই দুর্ভিক্ষের সময় এই দেশের বিভিন্ন অঞ্চল হতে খাদ্যশস্য সংগ্রহ করে বেড়া বন্দরের মাধ্যমে আরবদেশে পাঠানো হয়। ইংরেজ শাসনামলে জলদস্যু নিয়ন্ত্রণে প্রশাসনিক থানা ‘মথুরা’ যমুনার করালগ্রাসে নদীগর্ভে বিলীন হয়ে গেলে ১৮২৮ সালে যমুনার পশ্চিম উপকূলে বেড়া নামক স্থানে পুনঃস্থাপিত হয়। ১৯৬০ সালে বেড়া উন্নয়ন সার্কেল হিসেবে এর কার্য পরিধি অনেক বেড়ে যায়। ১৯৮৩ সালের ১৫ এপ্রিল বেড়া থানাকে উপজেলায় উন্নীত করা হয়।
জনসংখ্যা ২৩১,৪৩০ জন (২০০১ এর শুমারী অনুযায়ী)। পুরুষ ১২০,৬১৫ জন,মহিলা ১১০,৮১৫ জন।
ঘনত্বঃ ৯৩১ জন প্রতি বর্গ কিঃমিঃতে।
সরকারী/রেজিঃ প্রাথঃ বিদ্যালয় ১০৭ টি। কমিউনিটি প্রাথমিক বিদ্যালয় ০২ টি। কিন্ডারগার্টেন ১৬ টি। এবতেদায়ী মাদ্রাসা
৪ টি। মাধ্যমিক স্কুল ১৮ টি। মাদ্রাসা ৭ টি (আলীম মাদ্রাসাঃ ২টি )। কলেজ ৪ টি। ডিগ্রি কলেজ ২ টি। কারিগরী কলেজ
১ টি। সাক্ষরতার হার ৩৩.৫৪% (পুরুষ ৩৮.০৯%,মহিলা ২৮.০৬% ) । বিশ্ববিদ্যালয় ১ টি ।বেড়া উপজেলায় ৫টি নদী রয়েছে। নদীগুলো হচ্ছে গঙ্গা নদী, ইছামতি নদী, যমুনা নদী, বাদাই নদী এবং হুরাসাগর নদী।
হুরাসাগর নদী তীরে বেড়া পোর্ট, কৈটোলা পাম্প হাউজ, বেড়া পাম্প হাউজ, বেড়াস্থ পানি উন্নয়ন বোর্ডের রেস্ট হাউজ, জেলা পরিষদ ডাকবাংলো ।
জুরাছড়ি উপজেলা
জুরাছড়ি বাংলাদেশের রাঙ্গামাটি জেলার অন্তর্গত একটি উপজেলা।
জুরাছড়ি উপজেলার মোট আয়তন ৬০৬.০৫ বর্গ কিলোমিটার।
রাঙ্গামাটি জেলার পূর্বাংশে ২২°২৭´ থেকে ২২°৪৪´ উত্তর অক্ষাংশ এবং ৯২°১৯´ থেকে ৯২°৩৩´ পূর্ব দ্রাঘিমাংশ জুড়ে জুরাছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫৭ কিলোমিটার। এ উপজেলার উত্তরে বরকল উপজেলা, পশ্চিমে রাঙ্গামাটি সদর উপজেলা, দক্ষিণে বিলাইছড়ি উপজেলা এবং পূর্বে ভারতের মিজোরাম প্রদেশ অবস্থিত।
পাহাড় পরিবেষ্টিত একটি দুর্গম অঞ্চলের নাম জুরাছড়ি। চাকমা ভাষায় "জুর" অর্থ ঠাণ্ডা, "ছড়ি" অর্থ ছড়া। উপজেলা সদরের দক্ষিণে সলক নদীর উজানে জুরাছড়ি নামক একটি ছড়া রয়েছে। এ ছড়ার পানি খুবই ঠান্ডা। এ জুরাছড়ি ছড়ার নামেই এ উপজেলার নামকরণ হয়েছে "জুরাছড়ি"।
১৯৭৬ সালে জুরাছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম জুরাছড়ি থানার আওতাধীন।
২০১১ সালের পরিসংখ্যান অনুযায়ী জুরাছড়ি উপজেলার জনসংখ্যা ২২,৩৬৫ জন। এর মধ্যে পুরুষ ১১,৮৮১ জন এবং মহিলা ১০,৪৮৪ জন। এটি একটি উপজাতি অধ্যুষিত উপজেলা। উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়। মোট জনসংখ্যার ৩.৩৫% মুসলিম, ০.৭৩% হিন্দু, ৯৫.৩৯% বৌদ্ধ এবং ০.৫৩% খ্রিস্টান ও অন্যান্য ধর্মাবলম্বী রয়েছে।
জুরাছড়ি উপজেলার স্বাক্ষরতার হার ২৭.৩০%। এ উপজেলায় ২টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৬০টি প্রাথমিক বিদ্যালয় রয়েছে।
জুরাছড়ি উপজেলায় যোগাযোগের প্রধান মাধ্যম নৌপথ। তবে পানি কমে গেলে সড়ক পথেও যোগাযোগ করা যায়। সেক্ষেত্রে বহুল ব্যবহৃত যানবাহন মোটরসাইকেল।
জুরাছড়ি উপজেলার উত্তর সীমান্ত অল্প কিছু অংশ দিয়ে কর্ণফুলি নদী প্রবাহিত হচ্ছে এবং উত্তর পশ্চিমাংশে রয়েছে কাপ্তাই হ্রদ। এছাড়া এ উপজেলার মধ্য দিয়ে সুবলং খাল এবং খাগড়াছড়ি খাল প্রবাহিত হয়ে কর্ণফুলি নদীতে পতিত হয়েছে।
জুরাছড়ি উপজেলায় ৫টি হাট-বাজার রয়েছে। এগুলো হল যক্ষা বাজার, বনযোগীছড়া বাজার, শিলছড়ি বাজার, ফকিরাছড়ি বাজার এবং বগাখালী বাজার।
জয়া বচ্চন
জয়া ভাদুড়ি (এপ্রিল ৯, ১৯৪৮), যিনি বর্তমানে জয়া বচ্চন নামে পরিচিত, একজন ভারতীয় বাঙালি অভিনেত্রী। তিনি অভিনেতা অমিতাভ বচ্চনের স্ত্রী ও অভিষেক বচ্চন ও শ্বেতা নন্দার মা।
জয়া ভাদুড়ী মধ্যপ্রদেশ রাজ্যের জবলপুরে জন্মগ্রহণ করেন। তার পিতা ছিলেন খ্যাতনামা সাংবাদিক তরুনকুমার ভাদুড়ী ও মা'র নাম ইন্দিরা ভাদুড়ী। ভোপালের সেন্ট জোসেফ কনভেন্ট স্কুলে তিনি পড়াশোনা করেন। ১৯৬৬ সালে সারা ভারত সেরা এনসিসি ক্যাডেট সম্মানে সম্মানিত হন জয়া।
১৯৭৩ সালের জুন মাসের ৩ তারিখে জয়া অমিতাভ বচ্চন এর সঙ্গে বিবাহবন্ধনে আবদ্ধ হন। অমিতাভ-জয়া দম্পতির শ্বেতা আর অভিষেক নামের দুই সন্তান হয়।
কেপ টাউন
কেপ টাউন ( ; ক্হোসা: "iKapa"; ডাচ: "Kaapstad") দক্ষিণ আফ্রিকার একটি শহর। জনসংখ্যার দিক থেকে এটি দেশের ৩য় বৃহত্তম শহর। এটি পশ্চিম কেপ প্রদেশর প্রাদেশিক রাজধানী, এবং দক্ষিণ আফ্রিকার সংসদীয় রাজধানী। এখানে দেশের সংসদ ও অনেক সরকারি দপ্তর অবস্থিত।
কেপ টাউন শহরের পত্তন হয় পূর্ব আফ্রিকা, ভারত ও এশিয়া মহাদেশগামী ওলন্দাজ জাহাজের জ্বালানী কেন্দ্র হিসাবে। ১৬৫২ সালের ৬ই এপ্রিল জ্যান ভান রিবেকের আগমণের মাধ্যমে সাহারা মরুভূমির দক্ষিণে প্রথম স্থায়ী ইউরোপীয় আবাসস্থল স্থাপিত হয়। জোহানেসবার্গের প্রসারণের পূর্ব পর্যন্ত এটিই দক্ষিণ আফ্রিকার জনবহুলতম শহর ছিল।
দক্ষিণ আফ্রিকার ২০০১ সালের আদম শুমারি অনুসারে এই শহরের জনসংখ্যা ২৯ লাখ। এর মোট এলাকার পরিমাণ ২,৪৯৯ বর্গ কিমি (৯৬৫ বর্গ মাইল]), যা দক্ষিণ আফ্রিকার অন্য সব শহরের চাইতে বড়। এখানকার জনসংখ্যার ঘনত্ব১,১৫৮/বর্গ কিমি (২,৯৯৯/ বর্গ মাইল)।
নিউল্যান্ডস ক্রিকেট গ্রাউন্ড শহরের প্রধান স্টেডিয়াম। ভার্নন ফিল্যান্ডার ও তেম্বা বাভুমা শহরে জন্মগ্রহণকারী নামী ক্রিকেটার।
কেপ টাউন প্রাকৃতিক সৌন্দর্য ও এখানকার বন্দরের জন্য বিখ্যাত। এখানে কেপ পয়েন্ট, টেবিল পর্বত সহ আরো অনেক দর্শনীয় স্থান রয়েছে। ভৌগোলিক বৈচিত্র্যের দিক থেকে এটিকে বিশ্বের সুন্দরতম শহরগুলির মধ্যে গণ্য করা হয়। এটি দক্ষিণ আফ্রিকার সবচেয়ে জনপ্রিয় পর্যটন কেন্দ্র।
শাল্লা উপজেলা
শাল্লা বাংলাদেশের সুনামগঞ্জ জেলার অন্তর্গত একটি উপজেলা।
এই উপজেলার সীমানা উত্তরে দিরাই উপজেলা, পূর্বে হবিগঞ্জ জেলার বানিয়াচং উপজেলা, দক্ষিণে হবিগঞ্জ জেলার আজমিরীগঞ্জ উপজেলা, দক্ষিণ-পশ্চিমে কিশোরগঞ্জ জেলার ইটনা উপজেলা আর পশ্চিমে নেত্রকোনা জেলার খালিয়াজুড়ি উপজেলা।
শাল্লা উপজেলার ইউনিয়ন সমূহ:-
জনসংখ্যা ১১৮৯০৪ জন।
পুরুষ ৫৯১৫১ জন।
মহিলা ৫৯৭৫৩ জন।
জনসংখ্যা বৃদ্ধির হার ১.৫%।
জন সংখ্যার ঘনত্ব প্রতি বর্গ কিলোমিটারে ৪৫৬ জন।
মোট ভোটার সংখ্যা। ৬৩১৯৬ জন।
পুরুষ ভোটার ৩১৩৯৭ জন।
মহিলা ভোটার ৩১৭৯৯ জন।
শিক্ষা সংক্রান্ত তথ্য
সরকারী প্রাথমিক বিদ্যালয় ৪৮ টি।
বেসরকারীপ্রাথমিক বিদ্যালয় ৫০ টি।
কমিউনিটি প্রাথমিক বিদ্যালয় ০৪ টি।
নিম্ন মাধ্যমিক বিদ্যালয় ০৩ টি।
উচ্চ বিদ্যালয় (সহ পাঠ) ০৭ টি।
উচ্চ বিদ্যালয় (বালিকা) ০১ টি।
দাখিল মাদ্রাসা ০২ টি।
কলেজ (সহ পাঠ) ০২ টি।
শিক্ষার হার ৪৪%।
শাল্লা উপজেলার অর্থনীতি মূলতঃ কৃষি নির্ভর।প্রতি বছর এ অঞ্চলে প্রচুর পরিমাণ ধান উৎপাদন হয়।হাওড় এলাকা হওয়ায় এখানে সারা বছরই প্রচুর মাছ ধরা পড়ে।এইসব ধান ও মাছ এই অঞ্চল সহ সারাদেশে বিক্রি করা হয়।যা শাল্লার অর্থনীতিতে অনেক গুরুত্বপূর্ণ ভূমিকা পালন করে।
১।আব্দুস সামাদ তালুকদার (রাজনীতিবিদ ও সমাজ সেবক)
২। আব্দুল আহাদ তালুকদার (রাজনীতিবিদ ও সমাজ সেবক)
৩। আব্দুল মান্নান চৌধুরী(রাজনীতিবিদ ও সমাজ সেবক)
৪। মো: খুরশেদ মিয়া তালুকদার (রাজনীতিবিদ ও সমাজ সেবক)
৫। কালাই মিয়া চৌধুরী (রাজনীতিবিদ ও সমাজ সেবক)।
৬। এড.সুরেশ চন্দ্র দাস (রাজনীতিবিদ)।
শাল্লা উপজেলার সঠিক বয়স নির্ধারন করা কষ্টসাধ্য ব্যাপার। দেশের হাওর বেষ্টিত এ উপজেলাটি ১৯১৯ সালে কালনী নদীর তীরবর্তী শাল্লা গ্রাম নামক স্থানে নৌ-পুলিশ থানা হিসেবে প্রতিষ্ঠিত হয়।পরে ১৯৪১ খ্রিষ্টাব্দে প্রশাসনিক থানা হিসেবে প্রতিষ্ঠিত হয়। পরবর্তীতে কালের বিবর্তনে ও কালনী নদীর প্রবল স্রোতে ভাঙ্গনের ফলে থানা ভবনের অবকাঠামো বিলুপ্ত হওয়ায় উপজেলার মধ্যবর্তী ঘুঙ্গিয়ারগাঁও নামক স্থানটি ( বর্তমান উপজেলা সদর ) তৎকালীন জ্ঞানী -গুণীজনেরা নির্বাচন করেন এবং এখানেই থানাটি প্রতিষ্ঠিত করেন। পরে ১৯৮৩ খ্রিষ্টাব্দে এ থানাটি উপজেলা হিসেবে আত্মপ্রকাশ করে। শাল্লার নামকরণ সম্পর্কে সঠিক কোনো তথ্য উপাত্ত পাওয়া না গেলেও কথিত আছে যে শাল্লা অতীতে একটি ছোট বাজারের মত ছিল।সেখানে শাহনূর নামে একজন আউলিয়া বাস করতেন।তাঁর নামানুসারে প্রথমে বাজারটির নাম দেওয়া হয়েছিল শাহাগন্জ বাজার।ঐ আউলিয়া সবসময় আল্লাহ আল্লাহ বলে জিকির করতেন।তাঁর নামের প্রথম অক্ষর "শা" এবং আল্লাহ শব্দের "ল্লা" একত্রে মিলিত হয়ে পরবর্তীতে শাল্লা নামে জায়গাটি সারাদেশে পরিচিতি লাভ করে।
শাল্লা উপজেলার মানুষের বসবাসের ইতিহাস সম্পর্কে কিছু জানা না গেলেও এ অঞ্চলের কিছু প্রাচীন নিদর্শন যেমন- চব্বিশা গ্রামের খালিশা হাটি,বড় হাটি, কাকুড়া হাটি ও গোদীর বাঁক ইত্যাদি থেকে বুঝা যায় এখানে পূর্বে উপজাতী খাসিয়াদের বসবাস ছিল। এর কিছুটা প্রমান হিসেবে উপজেলার খল্লি গ্রামের পূর্ব দিকে দুটি মাটির টেক/ঢিবি সহ আরো কিছু সংখ্যক ঢিবিই উপজাতীদের বসবাস সম্পর্কে সত্যতা বহন করে। আর সেই হিসেবে এ অঞ্চলে মানুষের বসবাসের বয়স আনুমানিক এক হাজার বৎসর।
বাঘেরপাড়া উপজেলা
বাঘেরপাড়া বাংলাদেশের যশোর জেলার অন্তর্গত একটি উপজেলা।
উত্তরে কালীগঞ্জ উপজেলা ও মাগুরা জেলার শালিখা উপজেলা, পূর্বে নড়াইল সদর উপজেলা ও মাগুরা জেলার শালিখা উপজেলা, দক্ষিণে নড়াইল সদর উপজেলা ও যশোর সদর উপজেলা এবং পশ্চিমে যশোর সদর উপজেলা।
এই উপজেলার ৯টি ইউনিয়ন হচ্ছে -
এখানে অসংখ্য স্কুল কলেজ রয়েছে। তারমধ্যে অন্যতম শহীদ সিরাজুদ্দিন হোসেন কলেজ,খাজুরা, বাঘারপাড়া পাইলট মডেল উচ্চ বিদ্যালয় ও বাঘারপাড়া ডিগ্রি কলেজ। চাড়াভিটা মাধ্যমিক বিদ্যালয়। বাঘারপাড়া সিদ্দিকীয়া ফাযিল মাদ্রাসা।
মৌলবাদ
মৌলবাদ () হচ্ছে গোঁড়া ধর্মীয় মতবাদসমূহের কঠোর অনুগমনের চাহিদা যা সাধারণত বোঝায় উদার ধর্মতত্ত্বের বিরুদ্ধে একটি প্রতিক্রিয়া। এই শব্দটি ইংরেজি ফান্ডামেন্টালিজম শব্দের অনুবাদ। মৌলবাদ শব্দটির সাধারণ অন্য অর্থ হল মূলজাত। এখানে মূল শব্দটি দ্বারা ধর্ম বোঝানো হচ্ছে। অর্থাৎ আদি কাল থেকেই ধারনাটি ধর্মের সঙ্গে যুক্ত হয়ে আছে। আর সে ধর্ম হল খ্রিস্টধর্ম। খ্রিস্টান জগতে মৌলবাদ নিয়ে তর্ক শুরু হয়েছিলো ঊনবিংশ শতাব্দির শেষ দিকে এবং বিংশ শতাব্দির দ্বিতীয় দশক পর্যন্ত প্রবল প্রতাপে তা চালু ছিলো। তর্কের শিকড় একটি জায়গায়ঃ বাইবেলে যা লেখা আছে সে সব আক্ষরিক অর্থে গ্রহণ করে মান্য করতে হবে, নাকি পরিবর্তিত পৃথিবীর বাস্তব প্রেক্ষাপট ও মানব ইতিহাসের অগ্রগতির নিরিখে এবং যুক্তিবাদ প্রয়োগ করে ব্যাখ্যা-বিশ্লেষণের পর মান্য করতে হবে? মৌলবাদীরা আক্ষরিক অর্থের সব কিছু গ্রহণ করে থাকেন। কিন্তু পৃথিবীর অন্যান্য দেশে অন্যান্য ধর্মাবলম্বীদের মধ্যে মৌলবাদ নতুনভাবে তৈরি হয়েছে। সেসব দেশে মৌলবাদের রাজনৈতিক রূপের উদ্দেশ্য রাষ্ট্রনৈতিক ক্ষমতা দখল।
বেল (দ্ব্যর্থতা নিরসন)
বেল দ্বারা বোঝানো যেতে পারেঃ
মোহাম্মদ ইব্রাহিম
মোহাম্মদ ইব্রাহিম নামটি দিয়ে বোঝানো হতে পারে -
বেলি ফুল
বেলি বা বেলী (), (বৈজ্ঞানিক নাম: "Jasminum sambac") "জেসমিন" গণের এক প্রকারের সুগন্ধী সাদা ফুল। এই প্রজাতির গাছের উচ্চতা এক মিটার হতে পারে। এদের কচি ডাল রোমশ। পাতা একক, ডিম্বাকার, ৪-৮ সেমি লম্বা হয়। পাতা গাঢ়-সবুজ এবং মসৃণ। গ্রীষ্ম ও বর্ষায় একটি থোকায় কয়েকটি ফুল ফোটে। ফুলের আকার ও গড়ন অনুসারে কয়েকটি জাত আছে। কলম ও শিকড় থেকে গজান চারায় চাষ করা যায়। শীতকালে ছেঁটে দেয়া লাগে এবং টবেও ভালোভাবে জন্মান যায়।
বারডেম
বাংলাদেশ ডায়াবেটিক এন্ডোক্রাইন ও মেটাবলিক ডিজঅর্ডার গবেষণা ও পুনর্বাসন সংস্থা (Bangladesh Institute of Research and Rehabilitation in Diabetes, Endocrine and Metabolic Disorders) বারডেম, বাংলাদেশের ঢাকার শাহবাগে অবস্থিত যা বারডেম হাসপাতাল নামে পরিচিত। ডা: মোহাম্মদ ইব্রাহিম কর্তৃক ১৯৮০ সালে প্রতিষ্ঠিত এই হাসপাতাল ও সংস্থা বাংলাদেশের ডায়াবেটিক রোগিদের বিনামূল্যে ডায়াবেটিক চিকিৎসা দিয়ে থাকে। এটি বাংলাদেশ ডায়াবেটিক সমিতির ও প্রধান কার্যালয়।
এটি শাহবাগে ১৫ তলা বিশিষ্ট একটি বিল্ডিং । এতে সিট সংখ্যা ৫৪২ যার মধ্যে ৮০ টি গরিব রোগীদের জন্য বিনা খরচে ব্যবহারের জন্য। প্রতিদিন গড়ে ২৫০০ রোগী চিকিৎসা নেয়। এটি বাংলাদেশের অন্যতম বৃহৎ হাসপাতাল এবং এখানে সর্বাধুনিক ডায়াগনিষ্টিক ল্যাব আছে। ডায়াবেটিক চিকিৎসা ছাড়াও সকল ধরনের এবং জটিল ও দুরারোগ্য ব্যাধির ও চিকিৎসা এখানে হয়ে থাকে।
এটি ১৯৮৬ সাল থেকে বি. এস. এম. ইউ. এর আওতায় ডিপ্লোমা, এম ফিল, পি এইচ ডি, এম ডি প্রভৃতির উপর পাঠদান করে আসছে।
ক্রিপটিক ফেইট
ক্রিপটিক ফেইট ("Cryptic Fate") বাংলাদেশের একটি হেভী মেটাল ব্যান্ড। ১৯৯০-এর দশকের শুরুতে ক্রিপটিক ফেইট ব্যান্ডটি গঠিত হয়। ১৯৮০-এর দশকের ক্ল্যাসিক ব্যান্ডগুলোর মাধ্যমে তারা শুরুতে অনুপ্রাণিত হলেও পরে তাদের শব্দ আরো পরিপক্ব ও অদ্বিতীয় হয়ে ওঠে ও শুরুর অনুপ্রেরণার ছাপটা কাটিয়ে ওঠে। হেভি মেটাল ধারাকে অনুসরণ করে ১৯৯৪ সালে তাদের ১ম স্টুডিও অ্যালবাম এন্ডস আর ফরএভার অ্যালবাম বের হয়, যা পুরোপুরি ইংরেজিতে ছিল। ২০০১ সালে তাদের ২য় স্টুডিও অ্যালবাম শ্রেষ্ঠ বের হয়, যা ছিল একটি কনসেপ্ট অ্যালবাম বাংলাদেশের মুক্তিযুদ্ধকে নিয়ে। ২০০৬ সালে তাদের ৩য় স্টুডিও অ্যালবাম দানব বের হয়। এই অ্যালবামের গানগুলো পুরোপুরি ভিন্ন ধাঁচের ও তাদের প্রাথমিক ধারার গান থেকে সম্পূর্ণ আলাদা। মনেই হবে না যে একই ব্যান্ডের গান।
গীটার - ফারহান
গীটার - সারফারাজ
ভোকাল/বেজ - সাকিব
ড্রামার - রায়েফ আল হাসান রাফা
উপযোজন
উপযোজন যে সমস্ত আচরণ বা কার্যাবলী দ্বারা মানুষ তার পরিবেশের সাথে নিজেকে খাপ খাওয়ায় ঐসকল আচরণ বা কার্যাবলীকে বোঝাবার জন্য মনস্তত্ত্ববিদ জেমস মার্ক বালডউইন (James Mark Baldwin) সর্বপ্রথম এই পদটি ব্যবহার করেন। উপযোজন হলো সামঞ্জস্য বিধান বা খাপ খাওয়ানো যা মানুষ সামাজিক সূত্রে অর্জিত আচরণ কিংবা নূতন কোন আচরণ গ্রহণ করার মাধ্যমে সম্পন্ন করে।
হ্যানয়
হা নৈ (ভিয়েতনামী ভাষায় Hà Nội "হা নৈ" অর্থাৎ "নদীর ভিতর") ( or ;) ভিয়েতনামের রাজধানী এবং দেশটির দ্বিতীয় বৃহত্তম শহর। আরবান জেলাগুলোতে ২০০৯ সালে শহরটির জনসংখ্যা ছিল ২.৬ মিলিয়ন। এবং মেট্রোপিলিটন এলাকার জনসংখ্যা ছিল ৭ মিলিয়ন। ২০১৫ সালের হিসাব অনুযয়ী এর জনসংখ্যা ৭.৭ মিলিয়ন। ১০১০ সাল থেকে ১৮০২ সাল পর্যন্ত শহরটি গুরুত্বপূর্ণ রাজনৈতিক কেন্দ্র ছিল। নাগুইয়েন রাজবংশের (১৮০২-১৯৪৫) শাসনামলে রাজধানী হিসাবে শহরটির মর্যাদা কিছুটা খর্ব করা হয়। ফ্রেঞ্চ ইন্দোচায়নার রাজধানী হিসাবে ১৯০২ থেকে ১৯৫৪ সাল পর্যন্ত স্বীকৃত ছিল। ১৯৫৪ সাল তেকে ১৯৫৪ সাল পর্যন্ত হ্যানয় উত্তন ভিয়েতনামের রাজধানী ছিল।, ১৯৭৬ সালে ভিয়েতনাম যুদ্ধের পর উত্তর ভিয়েতনাম জয়ী হলে তা অবিভক্ত ভিয়েতনামেন রাজধানী হয়।
কমলা লেবু
কমলা এক প্রকারের লেবু জাতীয় রসালো ফল। কমলা গাছের বৈজ্ঞানিক নাম "Citrus reticulata" ইংরেজি নাম "Mandarin orange", "Mandarin" এবং "Mandarine"। এটি Rutaceae পরিবার এবং Citrus গোত্রের ভুক্ত। কমলাকে বলা হয়। কমলা একটি জনপ্রিয় ফল। এটি সরাসরি খাওয়া হয় এবং ফ্রুট সালাদে ব্যবহৃত হয়।
আণবিক গবেষণায় প্রতীয়মান হয়েছে যে, জাম্বুরা, মাল্টা ইত্যাদি প্রাকৃতিক-শংকরায়িত সাইট্রাস ফলসমূহ কমলা থেকে উদ্ভূত এবং কমলাই একমাত্র মিষ্টি স্বাদের আদি সাইট্রাস ফল। কমলা লেবুর গাছ আকারে বেশি বড় নয় - প্রায় ১০ মিটার (৩০ ফুট) উচ্চতা পর্যন্ত হয়ে থাকে। এর ডালপালাগুলি কণ্টকময়, এবং গাছটির পাতাগুলি চিরহরিৎ ও ৪-১০ সেমি দীর্ঘ। বাংলাদেশের সিলেট বিভাগে কিছু চাষ করা হয়। সুনামগঞ্জের ছাতকে উন্নতমানের কমলা হয়, তবে উৎপাদনের পরিমাণ বেশি নয়। কাচা অবস্থায় সবুজ এবং পাকলে কমলা রং হয়। কমলা গাছ খরা সহ্য করতে পারে, তবে এর ফল তা সহ্য করতে পারেনা। কমলা ফল ঠান্ডা আবহাওয়া সহ্য করতে পারেনা। এটি ক্রান্তীয় ও উপক্রান্তীয় অঞ্চলে চাষযোগ্য। 
কমলায় বিটা ক্যারোটিন ও অ্যান্টি-অক্সিডেন্ট রয়েছে। এর রসে প্রচুর পরিমাণে ভিটামিন সি ও ক্যালসিয়াম এবং এর পাতলা ত্বকে আঁশ রয়েছে।
ওজন কমানো, ত্বকের পুষ্টি এমন কি হৃদযন্ত্র ভালো রেখে শরীরে রক্ত চলাচল নিয়মিত রাখতে সাহায্য করে কমলা।
সয়াবিন
সয়াবিন ("Glycine max") হলো এক প্রকারের শুঁটি জাতীয় উদ্ভিদ। এটির আদি নিবাস পূর্ব এশিয়াতে। এটি একটি বাৎসরিক উদ্ভিদ। অতিরিক্ত চর্বিবিহীন সয়াবিন দিয়ে তৈরি খাবার প্রানী দেহের জন্যে প্রয়োজনিয় প্রোটিনের প্রাথমিক উৎস।
সয়াবিনের গাছ কে মাঝে মাঝে "গ্রেটার বিন" (greater bean)বলা হয়। "সয়া" শব্দটি এসেছে চীনা বা জাপানি 'সয়া সস্'থেকে(,। ভিয়েতনামে সয়াবিন গাছকে বলে đậu tương or đậu nành। সয়াবিন ও সয়াবিনে তৈরি খাবার দুটোকেই জাপানে "ইডামামি"(edamame) বলা হয়। কিন্তু ইংরেজিতে নির্দিষ্ট কিছু খাবারকেই শুধু মাত্র "ইডামামি" (edamame) বলা হয়।
কমলা (রঙ)
দৃশ্যমান বর্ণালীতে কমলা বর্ণ হল হলুদ ও লালের মাঝামাঝি রঙের আলো, যার শূন্য মাধ্যমে তরঙ্গ দৈর্ঘ্য ৫৮৫-৬২০ nm।
হলুদ ও লাল রঞ্জকপদার্থ (pigment) মেশালে তা কমলা দেখায়।
উইনস্টন চার্চিল
উইনস্টন চার্চিল (৩০শে নভেম্বর, ১৮৭৪ – ২৪শে জানুয়ারি, ১৯৬৫) ইংরেজ রাজনীতিবিদ ও লেখক। তিনি যুক্তরাজ্যের দ্বিতীয় বিশ্বযুদ্ধকালীন প্রধানমন্ত্রী হিসেবে অধিক পরিচিত। চার্চিলকে যুক্তরাজ্য ও বিশ্বের ইতিহাসের অন্যতম গুরুত্বপূর্ণ নেতা হিসেবে গণ্য করা হয়। প্রথম জীবনে তিনি ব্রিটিশ নৌবাহিনীর সদস্য ছিলেন। ১৯৫৩ সালে তিনি সাহিত্যে নোবেল পুরস্কার লাভ করেন। ২০০২ সালে বিবিসির এক জরিপে তিনি "সর্বকালের সেরা ব্রিটেনবাসী" হিসেবে মনোনীত হন।
দ্বিতীয় বিশ্বযুদ্ধের সময় তৎকালীন ব্রিটিশ ভারতের বাংলায় যে ভয়াবহ দুর্ভিক্ষ হয়েছিল "(১৯৪৩ সালে)" সেজন্যে অনেকেই চার্চিলের নীতিকে দোষারোপ করে থাকেন।যে দুর্ভিক্ষে প্রায়
তিরিশ লাখ মানুষের মৃত্যু হয়।
চার্চিল শুধু রাজনীতিবিদ বা সুবক্তাই ছিলেননা তার লেখার প্রভূত সম্ভার ইংরেজি ভাষাকে সমৃদ্ধ করেছে। সৈনিক জীবনেই তিনি যে রিপোর্ট গুলি পাঠাতেন তা ছাপা হয় 'দি পাওনিয়র' ও 'ডেলি টেলিগ্রাফ' এ। আত্মজৈবনিক রচনার জন্যে সাহিত্যে নোবেল পান ১৯৫৩ তে। তার বৈচিত্র্যময় ও বিস্তৃত লেখার সম্ভারের মধ্যে একটিই মাত্র ছোটগল্প লেখেন। তার নাম 'ম্যান ওভারবোর্ড'
মাদ্রিদ
মাদ্রিদ (স্পেনীয় ভাষায়: Madrid, , ) স্পেনের রাজধানী ও প্রধান শহর। এটি দেশের কেন্দ্রস্থলে মাঞ্জানারেস নদীর তীরে অবস্থিত। এর ভৌগোলিক অবস্থান, সম্পদ, ও ঐতিহাসিক কারণে মাদ্রিদ লিসবনের সাথে আইবেরীয় উপদ্বীপের ব্যবসা ও অর্থনীতির কেন্দ্রস্থল হিসাবে গণ্য। এটি স্পেনের রাজনৈতিক কেন্দ্রস্থলও বটে।
জনসংখ্যার ভিত্তিতে লন্ডন ও বার্লিনের পর মাদ্রিদ ইউরোপের ৩য় বৃহত্তম শহর।
এডলফ সুয়ারেজ মাদ্রিদ বারাজাস এয়ারপোর্ট শহরের প্রধান , স্পেনের বৃহত্তম এবং ইউরোপের ৬ঠ বৃহত্তম এয়ারপোর্ট।
বিশ্ব পর্যটন সংস্থা -এর সদর দপ্তর এই শহরে অবস্থিত।
পেঁপে
পেঁপে একটি ফল যা মানুষ কাচা তথা সবুজ অবস্থায় সব্জি হিসেবে এবং পাকা অবস্থায় ফল হিসাবে খেয়ে থাকে। এর অনেক ভেষজ গুণও রয়েছে। এর ইউনানী নাম পাপিতা, আরানড খরবূযা। এবং আয়ুর্বেদিক নাম অমৃততুম্বী।
এটি একটি ছোট আকৃতির অশাখ বৃক্ষবিশেষ। লম্বা বো‍টাঁযুক্ত ছত্রাকার পাতা বেশ বড় হয় এবং সর্পিল আকারে কান্ডের উপরি অংশে সজ্জিত থাকে। প্রায় সারা বছরেই ফুল ও ফল হয়। কাঁচা ফল সবুজ, পাকা ফল হলুদ বা পীত বর্ণের। এটি পথ্য হিসেবে ও ব্যবহার হয়। কাচা, পাকা দু’ভাবেই খাওয়া যায়; তবে কাচা অবস্থায় সব্জি এবং পাকলে ফল। কাচা ফল বাইরের দিক গাঢ় কালচে সবুজ এবং পাকলে খোসা সহ কমলা রং ধারন করে।
পেঁপে বাংলাদেশ, ভারত, আমেরিকা, ব্রাজিল ইত্যাদি দেশে হয়ে থাকে।
প্রতি ১০০ গ্রাম পাকা পেঁপেতে যা থাকে তা নিম্নরূপ:
বাংলাদেশের সর্বত্রই সবজি এবং ফলের জন্য চাষ করা হয়।
পাতা ও অপক্ক ফল তরুক্ষীর সমৃদ্ধ। এই তরুক্ষীরে প্রচুর পরিমাণে হজমকারী এনজাইম পেপেন বিদ্যমান। পাতায় অ্যালকালয়েড, গ্লুকোসাইড এবং ফলে প্রচুর পরিমাণ ভিটামিন আছে।
তরুক্ষীর, পাতা, ফল ও বীজ। তবে প্রধানত ফলই মানব খাদ্য।
রক্ত কাশে, রক্তার্শে, মূত্রনালীর ক্ষতে, দাদ ও সোরিয়াসিস-এ, কোষ্ঠকাঠিণ্যে এবং কৃমিতে হিতকর। পাকা পেঁপে অর্শরোগ ও কোষ্ঠকাঠিন্য রোগে হিতকর। পেঁপেতে প্রচুর পেপেন এনজাইম আছে যা মানুষের পাকস্থলীতে আমিষ হজমে সাহায্য করে।
রক্তার্শে, কৃমিতে, একজিমায়, দাদে কার্যকরী
পিপি
পিপি লা পিউ, সংক্ষেপে পিপি। ওয়ার্নার ব্রাদার্স এর মেরি মেলোডিস ও লুনি টুনস সিরিজের একটি বিড়াল চরিত্র। এটি প্যারিসের আশপাশ এলাকায় বিচরন করে এবং এর উচ্চারন ও ফেঞ্চ। এটি স্রষ্ঠা চাক জোনস, কন্ঠ দিয়েছেন মেল ব্ল্যাংক। এর গা থেকে সবসময় দূর্গন্ধ ছড়ায় ফলে সকলে এর থেকে দুরে থাকার চেষ্টা করে। এটি সবসময় রোমান্টিক, এবং এর স্ত্রীলিঙ্গের বিড়াল এর প্রতি আকৃষ্ট হয়।
মোহাম্মদ মোদাব্বের
মোহাম্মদ মোদাব্বের (৬ অক্টোবর ১৯০৮ - ২১ এপ্রিল ১৯৮৪) হলেন বাংলাদেশের একজন বিশিষ্ট সাংবাদিক, শিশুসাহিত্যিক ও বিশিষ্ট সমাজ সেবক।
মোদাব্বের ১৯০৮ সালের ৬ অক্টোবর পশ্চিমবঙ্গের চব্বিশ পরগণা জেলার বশিরহাট মহকুমার হাড়োয়া গ্রামে জন্মগ্রহণ করেন।
তিনি ১৯২২ সালে স্যার আর.এন. মুখার্জী বিদ্যালয় থেকে প্রবেশিকা পরীক্ষায় প্রথম বিভাগে উত্তীর্ণ হন।
মোদাব্বের ১৯২৮ থেকে ১৯৩২ সাল পর্যন্ত সাপ্তাহিক ও দৈনিক দ্যা মুসলমান পত্রিকায় সাংবাদিকতা করেন। ১৯৩৩ সালে নেতাজী সুভাষচন্দ্র বসুর ফরওয়ার্ড পত্রিকায় কাজ করেন। ১৯৩৫ সালে সাপ্তাহিক মোহাম্মাদী তে যোগদান করেন। এবং ১৯৩৬ সালে দৈনিক আজাদ পত্রিকায় বার্তা সম্পাদক নিযুক্ত হন। ১৯৪৮ সালে দৈনিক ইত্তেহাদে যোগদান করেন। ১৯৪৯ সালের ১৫ই আগস্ট তিনি ঢাকায় নিজের সম্পাদনায় তিনি পাকিস্তান নামে একটি অর্ধ সাপ্তাহিক পত্রিকা প্রকাশ করেন। এটি ১৯৬৫ সাল পর্যন্ত তাঁর সম্পাদনায় প্রকাশিত হয়েছিলো। ১৯৫১ সালের ডিসেম্বরে দৈনিক মিল্লাত প্রকাশিত হলে তিনি তাঁর প্রধান সম্পাদক নিযুক্ত হন। এছাড়া ১৯৫৮ সালে তিনি পাকিস্তান রেডক্রস পরিচালিত মাসিক জুনিয়র রেডক্রস পত্রিকার সম্পাদক নিযুক্ত হন। তিনি ছিলেন ঢাকা থেকে প্রকাশিত মাসিক মুকুলের সম্পাদক মন্ডলীর সদস্য।
শিশুসাহিত্যঃ
ভ্রমণ কাহীনিঃ
স্মৃতি কথাঃ
জীবনীঃ
সাধারণ জ্ঞানঃ
১৯৮৪ সালের ২১ এপ্রিল।
ট্যাজ
তাসমানিয়ান ডেভিল বা সংক্ষেপে ট্যাজ () হল লুনি টুনস ও মেরি মেলোডি সিরিজের এক কার্টুন চরিত্র। রবার্ট ম্যাককিমসনের সৃষ্ট প্রথম আবির্ভাব "ডেভিল মে হেয়ার" নামের কার্টুনের মাধ্যমে, ১৯ জুন ১৯৫৪ সালে। এটি অস্ট্রেলিয়ার একটি জীব যা প্রচন্ড জোরে অনেকটা টর্নেডোর মত চলাচল করে, প্রায় সব কিছুই এর খাদ্য এবং খাবার অনুসন্ধান তার অন্যতম কাজ। এর কন্ঠ দিয়েছেন মেল বল্যাংক।
১৯৯১ সালে "ট্যাজ-ম্যানিয়া" নামক কার্টুনে "ট্যাজ" প্রধান চরিত্রে অবতীর্ণ হয়।
সিউল
সিউল বা সউল( "সউল্‌"; ) এশিয়া মহাদেশে অবস্থিত দক্ষিণ কোরিয়া (কোরিয়া প্রজাতন্ত্র) রাষ্ট্রের রাজধানী ও প্রধান শহর। শহরটি দেশের উত্তর-পশ্চিম অংশে হান নদীর তীরে অবস্থিত। সিউল নগরকেন্দ্র থেকে প্রায় ৬০ কিলোমিটার পশ্চিমে পীত সাগর অবস্থিত। শহরটি উত্তর কোরিয়ার সাথে সীমান্ত থেকে মাত্র ৪০ কিলোমিটার দূরত্বে অবস্থিত। সিউল শহরটি দক্ষিণ কোরিয়ার সংস্কৃতি, অর্থনীতি, রাজনীতি, প্রশাসন ও শিল্পকারখানার প্রাণকেন্দ্র। শহরটির মোট আয়তন প্রায় ৬০০ বর্গকিলোমিটার এবং এখানে প্রায় ১০ লক্ষ লোক বাস করে।
সিউল শহরটি দুই হাজার বছরেরও বেশি আগে ১৮ খ্রিস্টপূর্বাব্দে প্রতিষ্ঠিত হয়। ১৩৯৪ সাল থেকে সিউল শহরটি অবিভক্ত কোরিয়ার রাজধানী ছিল। কোরীয় ভাষাতে "সউল" শব্দের অর্থ "রাজধানী। শহরটি সরকারীভাবে হানসোং (১৯১১ সাল পর্যন্ত) বা কিয়োনসোং (১৯১১ থেকে ১৯৪৮ সাল পর্যন্ত) নামে পরিচিত হলেও সাধারণ লোকেরা এটিকে "সউল" বলেই ডাকত। ১৯৪৫ সালে জাপানি ঔপনিবেশিক শাসন থেকে মুক্তিলাভের পর শহরটির নাম সরকারীভাবে "সউল" বা সিউল রাখা হয়। ১৯৪৮ সালে দুই কোরিয়া বিভক্ত হয়ে গেলে সিউল দক্ষিণ কোরিয়ার রাজধানীতে পরিণত হয়।
সিউল শহরটি পর্বত দিয়ে ঘেরা। সবচেয়ে উঁচু পর্বতটি হল শহরের উত্তর প্রান্তে অবস্থিত বুখানসান পর্বত (উচ্চতা ৮৩৬ মিটার)। পূর্ব থেকে পশ্চিমদিকে প্রবহমান হান নদীটি শহরকে দুই ভাগে ভাগ করেছে।
সিউলের ব্যবসাবাণিজ্যিক এলাকাগুলি শহরের কেন্দ্রে ও হান নদীর দক্ষিণ তীরে অবস্থিত। কলকারখানাগুলি শহরের পশ্চিম অংশে (বিশেষ করে ইয়েওংদেউংপো এলাকাতে) অবস্থিত। অন্যদিক অপেক্ষাকৃতি নিম্নবিত্ত আবাসিক এলাকাগুলি শহরের পূর্ব অংশে অবস্থিত। শহরের উত্তর অংশটি পর্বতময় এবং এখানে অনেক উদ্যান ছাড়াও রাষ্ট্রপতির প্রাসাদ বা চোংওয়াদায়ে (নীল বাড়ি) অবস্থিত।
সিউলের জলবায়ু মহাদেশীয় প্রকৃতির। এখানে চারটি ঋতু বিদ্যমান। গ্রীষ্মকালগুলি গরম ও আর্দ্র এবং শীতকালগুলি শীতল ও তুলনামূলকভাবে শুষ্ক। জুলাই থেকে সেপ্টেম্বর মাসে বেশিরভাগ বৃষ্টিপাত হয়।
বর্তমানে সিউল বিশ্বের অন্যতম শীর্ষস্থানীয় শহর হিসেবে পরিগণিত হয়। দ্বিতীয় বিশ্বযুদ্ধের পরে প্রায় অর্ধশতাব্দী ধরে শহরটির বিস্ময়কর অর্থনৈতিক উত্থান ঘটে। জাপানের টোকিও এবং মার্কিন যুক্তরাষ্ট্রের নিউ ইয়র্ক শহর ও লস অ্যাঞ্জেলেসের পরে সিউল শহরের অর্থনীতি বিশ্বের ৪র্থ বৃহত্তম নগর অর্থনীতি। সামসুং, এলজি এবং হিউন্দাইয়ের মত বৃহৎ পারিবারিক ব্যবসা প্রতিষ্ঠানগুলি শহরের অর্থনীতির মূল চালিকাশক্তি।
শহরটি ১৯৮৮ সালে গ্রীষ্মকালীন অলিম্পিক এবং যৌথভাবে ২০০২ সালের ফিফা বিশ্বকাপ আয়োজন করে।
সিউল শহরে প্রতি বছর ১ কোটিরও বেশি পর্যটক বেড়াতে আসে। ফলে এটি বিশ্বের ৯ম সর্বোচ্চ দর্শিত শহর।
স্টকহোম
স্টকহোম বা স্টকহলম (, সুয়েডীয় ভাষায়: Stockholm, "স্তক্‌হল্‌ম্‌", আ-ধ্ব-ব: ['stɔkhɔlm]) সুইডেনের রাজধানী ও প্রধান শহর। সুইডেনের সরকার, আইনসভা ও সুয়েডীয় রাষ্ট্রপ্রধান রাজা কার্ল ষোড়শ গুস্তাফ-এর নিবাস এ শহরেই অবস্থিত।
১৩শ শতাব্দী থেকে স্টকহোম সুইডেনের রাজনৈতিক ও অর্থনৈতিক কেন্দ্র । ৭৭৬,০০০ জন নাগরিকসমৃদ্ধ শহরটি বর্তমানে সুইডেনের সর্ববৃহৎ মিউনিসিপাল শহর। স্টকহোম নগর এলাকা ও মেট্রোপলিটান এলাকার জনসংখ্যা যথাক্রমে ১২ লক্ষ ও ১৭ লক্ষ। স্ক্যান্ডিনেভীয় দেশগুলোর মধ্যে এটিই সর্ববৃহৎ শহর।
স্টকহোম সুইডেনের পূর্ব উপকূলে ম্যালারেন হ্রদের (Mälaren) মোহনায় অবস্থিত। স্টকহোম-সংলগ্ন অঞ্চলে অবস্থিত স্টকহোম দ্বীপপুঞ্জ প্রাকৃতিক সৌন্দর্যের জন্য বিখ্যাত। পানিপথের আধিক্যের কারণে স্টকহোমকে অনেক সময় "স্ক্যান্ডিনেভিয়ার ভেনিস" বলা হয়।
"আরও দেখুন: কেন্দ্রীয় স্টকহোম"
স্টকহোমে কেন্দ্রীয় স্টকহোম ছাড়া অনেক পৌরপ্রতিষ্ঠান (municipality) রয়েছে।
স্টকহোম শহরের জনপরিবহন ব্যবস্থা "স্তুর্‌স্তক্‌হল্ম্‌স্‌ লুকাল্‌ত্রাফিক" (Storstockholms Lokaltrafik) বা সংক্ষেপে "এস এল" নামে পরিচিত। এস এল-এর অধীনে স্টকহোম মেট্রো (Tunnelbana "তুন্নেলবানা"), কমিউটার ট্রেন (Pendeltåg "পেন্দেলতগ"), বাস ও ট্রাম লাইন পরিচালিত হয়।
মুহম্মদ মনসুর উদ্দিন
মুহম্মদ মনসুর উদ্দিন (৩১ জানুয়ারি, ১৯০৪ - ১৯ সেপ্টেম্বর, ১৯৮৭) ছিলেন বাংলাদেশী লোকসঙ্গীত, লোকসাহিত্য সংগ্রাহক ও লোকসাহিত্যবিশারদ। তিনি সাহিত্যে অবদানের জন্য ১৯৬৫ সালে বাংলা একাডেমি পুরস্কার ও ১৯৮৪ সালে স্বাধীনতা পুরস্কার এবং শিক্ষায় অবদানের জন্য ১৯৭৬ সালে একুশে পদক লাভ করেন।
১৯০৪ সালে পাবনা জেলার মুরারিপুর গ্রামে জন্মগ্রহণ করেন। পিতার নাম জায়দার আলী মাতার নাম জিউয়ারুন নেসা।
১৯২১ সালে কৃতিত্বের সঙ্গে প্রবাশিকা পরীক্ষায় উত্তীর্ণ হন। ১৯২৬ সালে বি এ পাস করেন। ১৯২৮ সালে কলিকাতা বিশ্ববিদ্যালয় থেকে বাংলা ভাষা ও সাহিত্যে প্রথম শ্রেণীতে উত্তীর্ণ হন।মুহম্মদ মনসুর উদ্দীন ছাত্র হিসেবে মেধাবী ছিলেন । কলকাতা বিশ্ববিদ্যালয় থেকে ইন্ডিয়ান ভার্নাকুলার্সে প্রথম শ্রেণীতে তৃতীয় স্থান অধিকার করে তিনি এমএ পাস করেন। তাঁর আগে আর কোনো মুসলিম ছাত্র প্রথম শ্রেণী পায়নি ।মাত্র দশম শ্রেণীতে পড়ার সময় তিনি লোকসাহিত্য সংগ্রহের কাজ শুরু করেন।লোকসাহিত্য সংগ্রহে মুহম্মদ মনসুর উদ্দীনের আত্মনিবেদন ঘটে প্রবাসী পত্রিকা পাঠে, যা কলকাতা থেকে প্রকাশিত হত এবং পত্রিকাটির ওই সংখ্যায় রবীন্দ্রনাথ ঠাকুরের সংগৃহীত লালনের গান ছাপা হয়, যা কিশোর কবি মুহম্মদ মনসুর উদ্দীনকে লালনের গান সংগ্রহে অনুপ্রেরণা জোগায় ।পরবর্তী সময়ে প্রত্যক্ষ অনুপ্রেরণা পেয়েছিলেন তিনি রবীন্দ্রনাথ ঠাকুরের কাছ থেকে। আহমদ শরীফের ভাষায়: নব যৌবনে রবীন্দ্রনাথের স্নেহধন্য ও অবনীন্দ্রনাথের আদরপুষ্ট হয়েছিলেন।
কর্মজীবন শুরু করেন ১৯৩১ সালে সরকারি চাকুরী দিয়ে, স্কুল সাব ইন্সপেক্টর রূপে। বিভিন্ন কলেজে অধ্যাপনার পর চাকুরী শেষ করেন ১৯৫৯ সালে বাংলা ভাষা ও সাহিত্যের প্রফেসর হিসেবে। ১৯৫২ সালে সরকারি মাসিক পত্রিকা মাহে নও এর সম্পাদক ছিলেন ছয় মাসের জন্য। 
মুহম্মদ মনসুর উদ্দীনের প্রথম সংগ্রহ ছিল নিজ গ্রাম পাবনার মুরারীপুরের প্রেমদাস বৈরাগীর কাছ থেকে সংগৃহীত লালনের একটি গান পাঠিয়ে দেন প্রবাসীতে যা ছাপা হয় ১৩৩০ সালের আশ্বিন সংখ্যায়। তাঁর মাধ্যমে আমরা পেয়েছি ত্রয়োদশ খণ্ডে হারামণির মতো লোকসংগীতের অমূল্য সংগ্রহ। এছাড়াও তিনি লিখেছেন বাংলা সাহিত্যে মুসলিম সাধনার মতো তিন খণ্ডে বিভক্ত গবেষণাগ্রন্থ। তাঁর রচিত মোট গ্রন্থসংখ্যা ৪২টি। অমূল্য সব কাজের স্বীকৃতি হিসেবে দেশে-বিদেশে পেয়েছেন অনন্য সব সম্মান, স্বীকৃতি, সংবর্ধনা, পদক। তাঁর জীবনের শতাব্দীর কয়েক দশক তিনি কাটিয়েছেন রাজধানী ঢাকাতেই। তাঁর ছিল হুঁকোবিলাস ,জুতা ও ইংরেজিপ্রীতি।তিনি আসলে ছিলেন এক বিশ্ব মানব। বাউল-ফকিরদের সঙ্গে তাঁর ছিল নিবিড় যোগাযোগ। তাঁকে নিয়ে আসাদ চৌধুরী লিখেছেন: যে-গভীর সত্যবাণী নিরক্ষর গীতিকার কবিদের/ ঠোঁটে ঠোঁটে কেঁদে উঠেছিলো—/ তাকে তুমি ছড়ালে নিখিলে।
১৯৮৭ সালের ১৯শে সেপ্টেম্বর
তামাক
তামাক গাছের আদি নিবাস উত্তর ও দক্ষিণ আমেরিকায়। তামাক গাছের শুকানো পাতাকে তামাক বলা হয়। তামাক গাছ ১২-১৮ ইঞ্চি লম্বা হয়। তামাক নেশাদায়ক পদার্থ। তামাকে আগুন দিয়ে সিগারেট, বিড়ি, চুরুট, হুঁকো, ও অন্যান্য ধুমপানের মাধ্যম প্রস্তুত করা হয়। ধুমপান ছাড়াও তামাক নানা রকম ভাবে ব্যবহার হয়, যেমন চিবিয়ে (জর্দা, যা পানের সাথে খাওয়া হয়), ঠোঁটের ফাঁকে গুঁজে (যেমন গুল), বা নাকে ঠুসে (নস্যি)।
তামাকের মূল নেশাদায়ক উপাদান নিকোটিন এক প্রকারের স্নায়ুবিষ (নিউরোটক্সিন), যা একধরণের অ্যাসিটাইলকোলিন রিসেপ্টরের (কোলিনার্গিক অ্যাসিটাইলকোলিন রিসেপ্টর) উপর কাজ করে। কিন্তু তামাকের ধোঁয়াতে নিকোটিন ছাড়াও নানা ক্যান্সারপ্রদায়ী পদার্থ থাকে, যেমন বেঞ্জোপাইরিন ইত্যাদি বহুচক্রী আরোমাটিক যৌগ। তামাক অত্যন্ত বিশাক্ত পদার্থ, একখানি সিগারেটে যতখানি তামাক আছে তা চিবিয়ে খেলে পুরপুরি শরীরে যদি প্রবেশ করত, তা থেকে দ্রুত মৃত্যু অনিবার্য। তবে ধুমপানের ফলেও ধীরে ধীরে আয়ু কমে আস্তে থাকে- শুধু ক্যান্সারের প্রবণতার জন্যেই নয়, হৃদরোগের জন্যেও বটে।
তামাকের ইংরেজি ‘Tobacco’ এসেছে স্প্যানিশ ""tabaco"" শব্দ থেকে। ধারণা করা হয় এই শব্দটির উৎপত্তি আরাওয়াকান ভাষা থেকে। ক্যারিবীয় অঞ্চলের তাইনো ভাষাতে এটি তামাক পাতার রোল অথবা ইংরেজি Y বর্ণের আকৃতির ধূমপানের একটি নলকে বোঝায়। .
যাহোক, ১৪১০ সাল থেকে একই রকম স্প্যানিশ ও ইতালীয় শব্দ ঔষধী উদ্ভিদ বোঝাতে ব্যবহার করা হয়েছে।
আমেরিকা মহাদেশের দেশ মেক্সিকোতে ৬০০-৭০০ খ্রিস্টাব্দের দিকেও তামাক চাষের প্রমান পাওয়া গিয়েছে। ন্যাটিভ আমেরিকনাদের মাঝে তামাক চাষ প্রচলিত ছিল। ধুম্রপান ছাড়াও বিনিময়ে মাধ্যম হিসেবে তারা তামাক পাতা ব্যবহার করতো। কিছু কিছু সমাজে তামাক পাতাকে স্রষ্টার উপহার বিবেচনা করে তামাক সেবন স্রষ্টার সাথে যোগাযোগের মাধ্যম হিসেবে বিবেচিত হতো।
আমেরিকা মহাদেশে ইউরোপীয়দের পা ফেলার সাথে সাথে বিনিময়ের মাধ্যম হিসেবে তামাক পাতা ব্যবহার শুরু হয়। স্পেনের রাজা ফিলিপ II এর আদেশে ১৫৫৯ সনে তামাকের বীজ ইউরোপে নিয়ে আসা হয়। কিউবা ও ক্যারিবিয়ান দ্বীপুঞ্জের অন্যান্য কায়গায় ১৮শতকের দিকে তামাক বিকরয়ের জন্য চাষাবাদ করা হত।
ভারতের অন্ধ্রপ্রদেশের গুন্টুর শহরে তামাক বোর্ড অবস্থিত। ভারতে নিবন্ধিত তামাক চাষী সর্বসাকুল্যে ৯৬ হাজার ৮৬৫ জন। এছাড়াও নিবন্ধনহীন আরো অনেক চাষী তামাক চাষের সাথে জড়িত। ভারতের প্রায় ০.২৫% চাষাবাদযোগ্য জমিতে তামাক পাতার চাষ হয়। ২০১০ সালের এক সমীক্ষা অনুযায়ী দেশিতিতে প্রায় ৩,১২০ ধরণের তামাকজাত দ্রব্য উৎপাদনের কারখানা রয়েছে।
গাছের কোষ বিজ্ঞান নিয়ে গবেষণা করতে কয়েক প্রজাতির তামাক গাছের ব্যবহার বিজ্ঞানীরা করে থাকেন। আধুনিক কৃষি জীবপ্রকৌশলীর উন্নতিতে তামাক গাছকে মডেল করে গবেষণা চালানো হয়েছে। ১৯৮২ সালে সর্বোপ্রথম জীনপ্রকৌশল ব্যবহার করে এন্টিবায়োটিক প্রতিরোধক্ষমতা সম্পন্ন তামাক গাছে নকশা করা হয়। জীনগতভাবে পরিবর্তন আনা বা ট্রান্সজেনিক শস্যের মধ্যে তামাক গাছই সর্বোপ্রথম মাঠ পর্যায়ে চাষাবাদ করা হয়। ১৯৩৩ সালে চীন সর্বোপ্রথম বাণিজ্যিকভাবে ট্রানজেনিক তামাক চাষের বৈধতা দেয়, যা প্রথম কোন ট্রান্সজেনিক উদ্ভিদ হিসেবে চাষাবাদের বৈধতা পায়।
নিউরোট্রান্সমিটার
স্নায়ুকোষ তথা নিউরন হতে নিঃসৃত একধরনের রাসায়নিক পদার্থ এক স্নায়ুকোষ থেকে আরেক স্নায়ুকোষে সংকেত পরিবহন, সংকেত পরিবর্ধন বা সংকেত নিয়ন্ত্রণ করে তাকে নিউরোট্রান্সমিটার বলে। নিউরোট্রান্সমিটার মূলত একপ্রকার রাসায়নিক বার্তাবাহক যা সিন্যাপস বা স্নায়ুসন্ধি দিয়ে এক নিউরন থেকে পরবর্তী অপর নিউরনে রাসায়নিক সিগন্যাল প্রেরণ করে। সিন্যাপসের সিনাপটিক ভেসিকল হতে নিউরোট্রান্সমিটারগুলো নিঃসৃত হয় এবং সিনাপটিক ক্লাফটে অবস্থিত রিসিপ্টর কর্তৃক গৃহীত হয়। বেশিরভাগ নিউরোট্রান্সমিটার এর আকার একক অ্যামিনো এসিডের ন্যায় ছোট তবে কিছু কিছু নিউরোট্রান্সমিটার প্রোটিন বা পেপটাইড এর আকারের ন্যায় বড় হয়ে থাকে।
সেসিল
সেসিল টার্টল, লুনি টুনস সিরিজের এর একটি চরিত্র। এটি একটি কচ্ছপ। স্রষ্ঠা টেক্স এভেরি,১৫ ই মার্চ ১৯৪১ সালে মুক্তি পাওয়া টর্টয়েস বিটস হেয়ার এনিমেশন ছবিতে প্রথম আবির্ভাব। কন্ঠ দিয়েছেন মেল ব্ল্যাংক।
গ্র্যানি
গ্র্যানি লুনি টুনস সিরিজের একটি কার্টুন চরিত্র। এটি একটি বৃদ্ধ মহিলা যে বাগস বানি, সিলভেসটার, টুইটি, হেকটার সহ পভৃতি চরিত্রের সহ অভিনেতা। ১৯৩৭ সনে প্রথম আসে এনিমেটর টেক্স এভেরির মাধ্যমে লিটল রেড ওয়াকিং হুড নামের ছবিতে। বর্তমানে এটি সিলভেস্টার এন্ড টুইটি মিসট্রিস এর নিয়মিত চরিত্র।
অ্যামিনো অ্যাসিড
রসায়নের ভাষায় কোনও যৌগে যুগপৎ "কার্বক্সিলিক অ্যাসিড" ও "অ্যামাইন" ফাংশনাল গ্রুপ থাকলেই তাকে অ্যামিনো অ্যাসিড বলা যায়। তবে প্রাণরসায়নে (biochemistry) অ্যামিনো অ্যাসিড শব্দটি বিশেষভাবে প্রয়োগ হয় আলফা অ্যামিনো অ্যাসিড হিসেবে, যেখানে 'কার্বক্সিলিক অ্যাসিড" আর "অ্যামাইন" গ্রুপদুটি একই (আলফা) কার্বনে যুক্ত।
উনিশ শতকের শুরুর দিকে কিছু অ্যামিনো এসিড আবিষ্কার হয়। ১৮০৬ সালে ফরাসী রসায়নবিদ Louis-Nicolas Vauquelin এবং Pierre Jean Robiquet প্রথম অ্যামিনো এসিড এসপারাজিন আবিষ্কার করেন এসপারাগাস থেকে।
সংবহন তন্ত্র
মানব দেহে বিভিন্ন ধরনের সংবহন তন্ত্র দেখা যায়।
রেচন তন্ত্র
এইটি মানুষের দেহ থেকে অতিরিক্ত ও অকেজু জিনিস বের করে।দেহকে সুস্থতা দান করা এবং দেহের বিপাকীয় ক্রিয়া সম্পন্ন হওয়ার পর উপজাত হিসেবে যেসব পদার্থ তৈরি হয় তা এই প্রকিয়ার মাধ্যমে দেহের বাইরে নিষ্কাশিত হয়। তাই দেহকে একটি সুন্দরভাবে পরিচালনা করার জন্য রেচন প্রকিয়া একটি গুরুত্বপূর্ন ভুমিকা পালন করে। এইসব পদার্থ দেহের মধ্যে জমে বিষক্রিয়া দেখা দেয়।তাই এ পদার্থগুলো দ্রুত অপসারণ করতে হবে
শ্বাস তন্ত্র
শ্বসনতন্ত্র:যে তন্ত্রের মাধ্যমে শ্বসনকার্য সম্পন্ন হয় তাকে শেবসনতন্ত্র বলে ৷
শ্বসন:যে শারীরবৃত্তীয় প্রক্রিয়ায় দেহকর্তৃক গৃহীত খাদ্য অক্সিজেন সহযোগে জারিত হয়ে তাপ ও স্থিতিশক্তি উৎপন্ন করে তাকে শ্বসনতন্ত্র বলে ৷
শ্বসনের সাথে যেসকল অঙ্গ জড়িত তাকে শ্বসনিক অঙ্গ বলে ৷
প্রজনন তন্ত্র
পৃথিবীতে প্রতিটি জীব তার নিজস্ব প্রজাতির অস্বিত্ব বজায় রাখার জন্য , অপত্য সৃষ্টি করে, যা সাধারণতঃ নিজেই জন্মদাতা/দাতৃগণের সমগুণ সম্পন্ন এবং সম-আকৃতির হয় অথবা কোন কোন বিশেষ ক্ষেত্রে অপত্য সাময়িক ভাবে সমগুন সম্পন্ন এবং সম-আকৃতির না হলেও অপত্যের মাধ্যমে কিছু সময় পরে সমগুণ সম্পন্ন এবং সম-আকৃতির বংশধর সৃষ্টি হয়। যে পদ্ধতিতে সজীব বস্তু এই রুপ অপত্যের সৃষ্টি করে নিজের প্রজাতি রক্ষা করে তাকে জনন বলে। এই জনন বা প্রজনন ঘটার জন্য নির্দিষ্ট কিছু অঙ্গের মাধ্যমে এই জনন ক্রিয়া সম্পন্ন হয়, সেই অঙ্গগুলিকে মিলিত ভাবে প্রজন তন্ত্র বলে।প্রজনন প্রধানত দুই প্রকার যথা-অযৌন ও যৌন। সাধারণত নিম্নশ্রেণির জীবে যৌন প্রজনন হয় না।
প্রধান জনন অঙ্গ (Primary Sexual Organ) : ডিম্বাশয় বা ওভারি (Ovary) । ডিম্বাশয়ে ডিম্বাণু বা ডিম্ব তৈরি হয়। এই ডিম্বাণু পুরুষের শুক্রাণুর সাথে মিলিত হয়ে নতুন জীবন (Zygote) তৈরি করে ।
এখান থেকে ইস্ট্রোজেন ও প্রজেসটেরন নামক হরমোন নিঃসরণ হয় ।
সহযোগী অঙ্গসমূহ :জরায়ু, ফেলোপিয়ান টিউব বা ডিম্ব নালী, যৌন পথ, ক্লাইটরিস, স্তন ইত্যাদি ।
স্ত্রী সেকেন্ডারি যৌন বিশিষ্টসমূহ :সাধারণত ১২ থেকে ১৪ বৎসর বয়স হতে দেখা যায়।ইস্ট্রোজেন হরমোনের কাজ (Function of Estrogen):প্রোজেসটেরনের কাজ (Function of Progesterone):
পেশী তন্ত্র
পেশী তন্ত্রের অংশ সমূহ
ত্বক
ত্বক বা চামড়া হচ্ছে মেরুদন্ডী প্রাণীর বহিরাঙ্গিক একটি অংশ যা প্রকৃতপক্ষে একটি নরম আবরণ এবং দেহকে আবৃত করে রাখে। এটি প্রাণিদের ভিতরের অংশগুলোকে রক্ষা করে। স্তন্যপায়ীদের ত্বকে লোম বা ছোট চুল থাকে। ত্বক পারিপার্শ্বিক পরিবেশের সাথে সংযোগ স্থাপন করে এবং বাহ্যিক প্রভাবের বিরুদ্ধে এটি দেহের প্রাথমিক রক্ষক। রোগ সৃষ্টিকারী জীবাণুর বিরুদ্ধে ও শরীর থেকে অতিরিক্ত পানি অপসারণ প্রতিরোধে ত্বক গুরুত্বপূর্ণ ভূমিকা রাখে। এছাড়া অন্তরক, তাপমাত্রা নিয়ন্ত্রক, ইন্দ্রিয় ও ভিটামিন ডি উৎপাদক হিসেবে ত্বক কাজ করে।
ত্বকের পুরুত্ব প্রাণীভেদে এবং একই প্রাণীতে অবস্থানভেদে পরিবর্তিত হয়। মানুষের চোখের পাতার ত্বক সবচেয়ে পাতলা আর হাত-পায়ের তালুর ত্বক সবচেয়ে পুরু।
সিকান্‌দার আবু জাফর
সিকান্দার আবু জাফর (১৯ মার্চ ১৯১৮/১৯১৯ - ৫ আগস্ট ১৯৭৫) একজন বাঙালি কবি, সঙ্গীত রচয়িতা, নাট্যকার ও সাংবাদিক। তিনি ভারত বিভাগোত্তর কালে প্রকাশিত সাহিত্য পত্রিকা সমকাল সম্পাদনার জন্য বিশেষভাবে খ্যাত। তাঁর একটি বিখ্যাত কবিতা হলো
"জনতার সংগ্রাম চলবেই, আমাদের সংগ্রাম চলবেই " 
"হতমানে অপমানে নয়, সুখ সম্মানে" 
"বাঁচবার অধিকার কাড়তে" 
"দাস্যের নির্মোক ছাড়তে" 
"অগণিত মানুষের প্রাণপণ যুদ্ধ" 
"চলবেই চলবেই, আমাদের সংগ্রাম চলবেই।"
এটি পরে জনপ্রিয় গণসঙ্গীতে রূপান্তরিত হয়।
সিকান্দার আবু জাফর ১৯১৯ সালের ১৯ মার্চ তৎকালীন খুলনা জেলার তালা উপজেলার তেঁতুলিয়া গ্রামে। পিতার নাম সৈয়দ মঈনুদ্দীন হাশেম। পেশায় কৃষক ও ব্যবসায়ী ছিলেন। পিতৃব্য সৈয়দ জালালুদ্দীন হাশেম।
স্থানীয় স্কুল থেকে ম্যাট্রিক পাস করার পর তিনি কলকাতার রিপন কলেজে পড়েন। ১৯৪১ সালে তিনি কাজী নজরুল ইসলামের নবযুগ পত্রিকায় যোগ দেন। এছাড়া "দৈনিক ইত্তেফাক", "দৈনিক মিল্লাত"-এ চাকরি করতেন। " আমাদের সংগ্রাম চলবেই" তাঁর রচনা বিখ্যাত গান। দেশবিভাগের পর তিনি ঢাকায় চলে আসেন। পঞ্চাশের দশকে রেডিও পাকিস্তানের শিল্পী হিসেবে কাজ করেন। ১৯৫৭ সাল থেকে ১৯৭৫ সাল পর্যন্ত তিনি সাহিত্য পত্রিকা 'সমকাল'-এর প্রকাশক ও সম্পাদকের দায়িত্ব পালন করেন। ১৯৭৫ সালের ৫ আগস্ট সিকান্দার আবু জাফর মৃত্যুবরণ করেন।
একজন সাহিত্যিক হিসেবে সিকানদার আবু জাফরের যে খ্যাতি তার চেয়েও অনেক বেশি প্রসিদ্ধি সাহিত্য সম্পাদক হিসেবে। সাহিত্য পত্রিকা সমকাল সাহিত্য পত্রিকার প্রকাশ ও সম্পাদনা তাঁর জীবনের একটি তাৎপর্যময় ঘটনা। ১৯৫৭ থেকে ১৯৭৫ খ্রিষ্টাব্দ পর্যন্ত তিনি ‘সমকালে’র প্রকাশক ও সম্পাদকের দায়িত্ব পালন করে পূর্ব বঙ্গের সাহিত্য আন্দোলনে নতুন গতির সঞ্চার করেছিলেন। এ পত্রিকায় ষাটের দশকের নামী-দামী সকল কবি-লেখকের রচনা প্রকাশিত হয়েছে। লেখার সাবধানী ও নৈর্ব্যক্তিক নির্বাচন, প্রতিভাবান নতুন লেখকদের মর্যাদা প্রদান, মনোযোগী সম্পাদনা এবং মুদ্রণ পরিপাট্যের জন্য "সমকাল" সকল কবি-লেখকের জন্য স্বপ্নের পত্রিকা হয়ে উঠেছিল। একই সঙ্গে এটি প্রগতিশীল বাংলা সাহিত্যধারার অগ্রগামী সাহিত্য পত্রে পরিণত হয়েছিল। তাঁর নিজরেও প্রচুর লেখা এ পত্রিকায় তিনি প্রকাশ করেছিলেন যার মধ্যে রয়েছে বিখ্যাত "বাংলা ছাড়" কবিতাটি:
রক্তচোখের আগুন মেখে ঝলসে যাওয়া আমার বছরগুলো
আজকে যখন হাতের মুঠোয় কণ্ঠনালীর খুন পিয়াসী ছুরি
কাজ কি তবে আগলে রেখে বুকের কাছে কেউটে সাপের ঝাপি
আমার হাতেই নিলাম আমার নির্ভরতার চাবি
তুমি আমার আকাশ থেকে সরাও তোমার ছায়া
তুমি বাংলা ছাড়ো।
তিনি ২০০৯ সালে বাংলা একাডেমি পুরস্কার-এ ভূষিত হন।
ভিজুয়াল বেসিক
ভিজুয়াল বেসিক (সংক্ষেপে ভিবি বা VB) একটি তৃতীয় প্রজন্মের ঘটনা চালিত (event-driven) প্রোগ্রামিং ভাষা এবং মাইক্রোসফটের "কম" বা কম্পোনেন্ট অবজেক্ট মডেল (COM -Component Object Model) এর আইডিই (IDE - integrated development environment)। মাইক্রোসফট এই ভাষাকে বাজারে আনে পুরাতন বেসিক ভাষার উন্নত সংস্করণ হিসেবে ১৯৯১ সালে প্রথম আনে এবং ২০০৮ সালে শেখার জন্য উন্মুক্ত করে।এটি হ্ল বেসিক (BASIC - "Begginer's All Perpose Symbollic Instruction Codes"),কম্পিউটারের ইতিহাসে সবচেয়ে বেশি ব্যাবহূত প্রোগ্রামিং ভাষার একটি শাখা বা সংস্করণ। দৃশ্যমান বা গ্রাফিকাল বৈশিষ্ট্য এবং বেসিক ভাষার উত্তরাধিকার ভিবিকে তুলনামূলকভাবে সহজ়ে আয়ত্ত এবং ব্যবহার করার সুবিধা প্রদান করেছে। ভিজুয়াল বেসিকের শেষ প্রকাশনা ছিল ১৯৯৮ সালের সংস্করণ ৬ (version 6)। এটির জন্য মাইক্রোসফটের বর্ধিত সহযোগিতা ২০০৮ এর মার্চ মাসে শেষ হয়েছে। বর্তমানে এই ভাষাটি ভিজুয়াল বেসিক ডট নেট দ্বারা প্রতিস্থাপিত হয়েছে।
ভিজুয়াল বেসিকের আগমন বেসিক ভাষা থেকে। ভিবি জিইউআই - গ্রাফিকাল ইউজার ইন্টারফেস (GUI-graphical user interface) বা ব্যবহারকারীর জন্য দৃশ্যমান ব্যবহার ব্যবস্থার র‌্যাপিড অ্যাপ্লিকেশন ডেভেলপমেন্ট বা র‌্যাড (RAD -rapid application development) অ্যাপ্লিকেশন চালু করেছে। এছাড়াও ডেটা অ্যাকসেস অবজেক্ট, রিমোট ডেটা অবজেক্ট ইত্যাদির মাধ্যমে ডেটাবেজে কাজ করার এবং অ্যাকটিভএক্স (ActiveX) নিয়ন্ত্রক ও ডিজিটাল বস্তু(অবজেক্ট) তৈরি করার সুবিধা দিয়েছে। ভিবিএ (VBA), ভিবিস্ক্রিপ্ট ইত্যাদি স্ক্রিপ্টিং ভাষা সিন্ট্যাক্সের দিক থেকে ভিজুয়াল বেসিকের মতই, কিন্তু কাজ করে ভিন্ন ভাবে।
একজন প্রোগ্রামার ভিজুয়াল বেসিকের সাথেই দিয়ে দেয়া কম্পোনেন্টের দ্বারা একটি অ্যাপ্লিকেশন প্রোগ্রাম দাঁড় করাতে পারবেন। ভিজুয়াল বেসিকে লেখা প্রোগ্রাম সরাসরি উইন্ডোজ এপিআই ব্যবহার করতে পারে কিন্তু সেক্ষেত্রে "এক্সটার্নাল ফাংশন" বিবৃত করা প্রয়োজন।
চূড়ান্ত প্রকাশ (এখন ভিসুয়াল বেসিক হিসাবে কেবল পরিচিত) ১৯৯৮ সালে সংস্করণ ছিল ৬। এপ্রিল ৮, ২০০৮ থেকে মাইক্রোসফট ভিসুয়াল বেসিক ৬.০ এর আইডিই সম্রথন ছেড়ে দিলো। মাইক্রোসফট ভিসুয়াল বেসিক দল এখনও উপর ভিসুয়াল বেসিক 6.0 অ্যাপ্লিকেশনের জন্য উপযুক্ততা বজায় রাখে উইন্ডোজ ভিস্তা , উইন্ডোজ সার্ভার 2008 R2, সহ উইন্ডোজ 7 , উইন্ডোজ 8 , উইন্ডোজ 8.1 , উইন্ডোজ সার্ভার 2012 এবং উইন্ডোজ 10-এ।২০১৪ সাল পর্যন্ত এখনও ভিসুয়াল বেসিক নেটের থেকেও ভিসুয়াল বেসিক 6.0 পছন্দ করে এমন ​​ডেভেলপারদের সংখ্যা হাজার হাজার ছিল। কিছু ডেভেলপাররা ভিসুয়াল বেসিক 6.0 এর একটি নতুন সংস্করণ জন্য আহবান করে 2014 সালে।
ভিজুয়াল বেসিক ভাষার উদাহরন :
এই কোডের অংশটুকু "ফর্ম" নামের একটি উইন্ডো লোড হলে একটি মেসেজ বক্স দেখাবে:
ইংলিশ হর্ন
ইংলিশ হর্ন বাঁশি-জাতীয় বাদ্যযন্ত্র।
অর্গান (সঙ্গীত)
অর্গান একপ্রকার বাদ্যযন্ত্র। এতে ধাতব বা কাঠের তৈরি নলের ভেতর বাতাসের প্রবাহ নিয়ন্ত্রণ করে শব্দ উৎপাদিত হয়। এটি এক ধরনের keyboard instrument.
প্রাগ
প্রাগ(Prague) চেক: প্রাগ, [praɦa] (শুনতে), জার্মানি: Prag মূলধন ও চেক প্রজাতন্ত্রের বৃহত্তম শহর। এটি ইউরোপীয় ইউনিয়নের ১৪তম বৃহত্তম শহর। এছাড়াও বোহেমিয়ার ঐতিহাসিক রাজধানী। Vltava নদীর ওপর দেশের উত্তর-পশ্চিমে অবস্থিত শহর বাড়ি সম্পর্কে ১.২৬ মিলিয়ন মানুষ, যখন তার বড় শহুরে জোন প্রায় ২ মিলিয়ন জনসংখ্যার আছে বলে অনুমান করা হয়। শহর একটি নাতিশীতোষ্ণ আবহাওয়া বিরাজ, উষ্ণ গ্রীষ্মকালে এবং ঠাণ্ডা শীতকালে সঙ্গে. প্রাগ ইউরোপীয় ইউনিয়নের মধ্যে সর্বনিম্ন বেকারত্বের হার হয়েছে।
প্রাগ ওয়াক্সিং এবং তার ১১০০ বছরের অস্তিত্বের সময় ভাগ্য ক্ষীয়মাণ সঙ্গে মধ্য ইউরোপের একটি রাজনৈতিক, সাংস্কৃতিক ও অর্থনৈতিক কেন্দ্র হয়েছে। রোমান সময় প্রতিষ্ঠিত এবং গথিক, রেনেসাঁ এবং বারোক যুগের দ্বারা সমৃদ্ধ, প্রাগ শুধুমাত্র চেক রাজ্যের রাজধানী নয়, বরং দুই পবিত্র রোমান সম্রাট সীট এবং এইভাবে এছাড়াও পবিত্র রোমান সাম্রাজ্যের রাজধানী ছিল। এটা Habsburg রাজতন্ত্র এবং তার অস্ট্রো-হাঙ্গেরীয় সাম্রাজ্যের এবং বিশ্বযুদ্ধের পর আমি চেকোস্লোভাকিয়ার রাজধানী ওঠে একটি গুরুত্বপূর্ণ শহর ছিল। শহর বোহেমিয়ান এবং প্রোটেস্ট্যান্ট সংস্কার, থার্টি ইয়ার্স ওয়ার, এবং বিংশ শতাব্দীর ইতিহাসে প্রধান ভূমিকা পালন, উভয় বিশ্বযুদ্ধ এবং যুদ্ধোত্তর কমিউনিস্ট আমলে।
প্রাগ বিখ্যাত সাংস্কৃতিক আকর্ষণ, যা অনেক সহিংসতা ও বিংশ শতাব্দীর ইউরোপের ধবংস থেকে রক্ষা পেয়েছিল একটি নম্বর থেকে বাড়িতে. প্রধান আকর্ষণ প্রাগ কাসল, চার্লস ব্রিজ, ওল্ড টাউন স্কয়ার প্রাগ জ্যোতির্বিদ্যা ঘড়ি সঙ্গে, ইহুদি কোয়ার্টার, Petřín পাহাড় ও Vyšehrad অন্তর্ভুক্ত. 1992 সাল থেকে, প্রাগ ব্যাপক ঐতিহাসিক কেন্দ্র ওয়ার্ল্ড হেরিটেজ সাইট ইউনেস্কো তালিকায় অন্তর্ভুক্ত করা হয়েছে.
শহর, অধিক দশ প্রধান জাদুঘর boasts অনেক থিয়েটার, গ্যালারী, সিনেমা, এবং অন্যান্য ঐতিহাসিক চিত্র প্রদর্শনীতেও সঙ্গে বরাবর. একটি ব্যাপক আধুনিক গণপরিবহন ব্যবস্থা শহর সংযোগ করে. এছাড়াও, এটা প্রাগের চার্লস ইউনিভার্সিটি, মধ্য ইউরোপ প্রাচীনতম বিশ্ববিদ্যালয় সহ সরকারি ও বেসরকারি বিদ্যালয়, বিস্তৃত করা হয়। প্রাগ GaWC গবেষণা অনুযায়ী একটি "Alpha-" বিশ্বব্যাপী শহর হিসাবে শ্রেণীবদ্ধ করা হয়, ভিয়েনা তুলনীয় সিউল ও ওয়াশিংটন ডিসি প্রাগ ষষ্ঠ সেরা গন্তব্যস্থল TripAdvisor বিশ্বের তালিকায় ২০১৬ তম স্থান তার সমৃদ্ধ ইতিহাস এটি একটি জনপ্রিয় পর্যটন গন্তব্য করে তোলে, এবং শহর, বার্ষিক বেশি 6.4 মিলিয়ন আন্তর্জাতিক দর্শক পায় ২০১৪। প্রাগ যেমন লন্ডন, প্যারিস, ইস্তানবুল এবং রোম পর পঞ্চম সর্বাধিক দেখা ইউরোপীয় শহর। প্রাগের জীবিতদের কম খরচে এটা ইউরোপ স্থানান্তর পূর্বসূরী জন্য একটি জনপ্রিয় গন্তব্য।
তিবি‌লিসি
তিবি‌লিসি ( ), সাধারণভাবে পূর্বে তিফলিস নামে পরিচিতি ছিল, কুরা নদীর তীরে অবস্থিত জর্জিয়ার রাজধানী এবং সবচেয়ে বৃহত্তম শহর। তিবিলিসির জনসংখ্যা প্রায় ১,১১৮,০৩৫ জন।
ব্রাতিস্লাভা
ব্রাতিস্লাভা (স্লোভাক উচ্চারণঃ ব্রাকিস্লাভা) হচ্ছে স্লোভাকিয়ার রাজধানী এবং দেশটির সর্ববৃহৎ শহর। ব্রাতিস্লাভা স্লোভাকিয়ার দক্ষিণ-পশ্চিমাংশে অবস্থিত। শহরটির মধ্য দিয়ে দানিয়ুব নদী এবং ডান পাশ দিয়ে মোরাভা নদী বয়ে চলেছে। শহরটির সঙ্গে অস্ট্রিয়া এবং হাঙ্গেরীর সীমান্ত রয়েছে। এটাই পৃথিবীর একমাত্র রাজধানী যার সংগে দুটি স্বাধীন দেশের সীমান্ত রয়েছে।
১৯১৯ সালের আগে শহরটি ইংরেজদের কাছে এর জার্মান নাম প্রেসবার্গ নামেই পরিচিত ছিলো। শহরটি দীর্ঘকাল অস্ট্রিয়ান এবন জার্মানভাষীদের দ্বারা শাসিত হয়েছে। শহরটির হাংগেরীয় নাম পজসোনি। হাংগেরী ভাষীরা এখনো শহরটিকে পজসোনি নামেই ডাকে।
১৯১৮-১৯১৯ সালে বিপ্লব চলাকালীন সময়ে আমেরিকান স্লোভাকরা শহরটির নাম আমেরিকার প্রেসিডেন্ট উড্রো উইলসনের নামে উইলসোনোভ অথবা উইলসনস্টাডট রাখার প্রস্তাব করে। কিন্তু এর আগে থেকে কিছু স্লোভাক দেশপ্রেমী শহরটিকে ব্রাতিস্লাভা নামে ডাকা শুরু করেছিলো। মার্চ ১৯১৯ সাল থেকে দাপ্তরিক ভাবে শহরটিকে ব্রাতিস্লাভা নামে ডাকা শুরু হয়।
শহরটিকে বিভিন্ন ভাষায় বিভিন্ন নামে ডাকা হতো। গ্রীকঃ ইস্ত্রোপোলিস (দানিয়ুবের শহর), চেকঃ প্রেসপার্ক, ফরাসিঃ প্রেসবুর্গ, ইতালিয়ঃ প্রেসবুর্গো, লাতিনঃ পোসোনিয়াম, রোমানিয়ঃ পোজন, সার্বো-ক্রোয়েশিয়ঃ পোজুন।
খ্রিস্টপূর্ব ৫০০০ সালে নিয়োলিথিক যুগে এই অঞ্চলে প্রথম স্থায়ীভাবে বসতি স্থাপন শুরু হয়। ২০০ খ্রিস্ট পূর্বাব্দে সেল্টিক বই গোত্র স্থায়ীভাবে বসবাস শুরু করে এবং অপপিডাম নামে একটি শহরের সুচনা করে। তারা বায়াটেক্স নামে রৌপ্য মুদ্রা তৈরীর কারখানা স্থাপন করে।
ব্রাতিস্লাভা দক্ষিণ-পশ্চিম স্লোভাকিয়ায় অঞ্চলে অবস্থিত। অস্ট্রিয়া এবং হাংগেরী সীমান্তে অবস্থিত পৃথিবীর একমাত্র রাজধানী যা দুইটি দেশের সীমান্ত নির্ধারণ করে। চেক প্রজাতন্ত্র থেকে শহরটি মাত্র ৬২ কিলোমিটার এবং অস্ট্রিয় শহর ভিয়েনা থেকে ৬০ কিলোমিটার দূরে অবস্থিত। শহরটির আয়তন ৩৬৭.৫৮ বর্গ কিলোমিটার। ব্রাতিস্লাভার মধ্য দিয়ে দানিয়ুব নদী প্রবাহিত হয়েছে এবং শতাব্দীর পর শতাব্দী শহরটি প্রধান যোগাযোগ মাধ্যম হিসেবে কাজ করেছে। নদীটি শহরের মধ্য দিয়ে পশ্চিম থেকে দক্ষিণ-পূর্বে প্রবাহিত হয়েছে। শহরের সীমানার মধ্য থেকে কারপাথিয়ান পর্বতের শুরু হয়েছে।
ব্রাতিস্লাভা হচ্ছে স্লোভাকিয়ার সাংস্কৃতিক হৃদয়। ব্রাতিস্লাভায় জার্মান, স্লোভাক, হাংগেরিয়ান, ইহুদি সহ বিভিন্ন জাতিসত্তা ও ধর্মীয় গোষ্ঠীর লোক বসবাস করার একটি বহুজাতিক সাংস্কৃতিক রূপ তৈরী হয়েছে। ব্রাতিস্লাভায় বহু থিয়েটার, মিউজিয়াম, গ্যালারি, কনসার্ট হল, সিনেমা হল, ফিল্ম ক্লাব আছে।
লিসবন
লিসবন (; , ) পর্তুগালের রাজধানী ও প্রধান শহর। মোট জনসংখ্যা ৫৫২,৭০০ জন। ইউরোপিয়ান ইউনিয়নের মধ্যে অষ্টম ঘনবসতিপূর্ণ শহর।
অ্যাথেন্স
অ্যাথেন্স () গ্রিসের রাজধানী ও প্রধান শহর।
হেলসিঙ্কি
হেলসিঙ্কি (ফিনীয় ভাষায় Helsinki "হেল্‌সিঙ্কি"; সুয়েডীয় ভাষায় Helsingfors "হেল্‌সিংফষ্‌") ফিনল্যান্ডের রাজধানী ও প্রধান শহর। 
ফিনল্যান্ডের সব চেয়ে বড় শহর এবং সবচেয়ে জনসংখাবহুল শহর। ফিনল্যান্ডের দক্ষিনে অবস্থিত । হেলসিংকির মোট জনসংখা ৬,২৯,৫১২ জন । এস্তনিয়ার রাজধানী তালিন হতে প্রায় ৮০ কিমি উত্তরে হেলসিংকি অবস্থিত । সুইডেনের রাজধানী স্টকহোমের ৪০০ কিমি পূর্বে হেলসিঙ্কির অবস্থান এবং রাশিয়ার সেন্ট পিতারসবারগের ৩৯০ কিমি পশ্চিমে । এই তিন শহরের সাথে হেলসিংকির ঐতিহাসিক সম্পর্ক আছে ।
রিগা
রিগা (লাতভীয় ভাষায়: Rīga "রিগা", আ-ধ্ব-ব: [riːga]) লাতভিয়ার রাজধানী ও প্রধান শহর।
ওয়ারশ
ওয়ার্সা (পোলীয় ভাষায় Warszawa "ভ়ার্ষাভ়া" [varˈʂava]) পোল্যান্ডের রাজধানী ও প্রধান শহর।
নিকোসিয়া
নিকোসিয়া () ভূমধ্যসাগরীয় দ্বীপ সাইপ্রাসের রাজধানী ও প্রধান শহর।
ভাল্লেত্তা
ভাল্লেত্তা (মাল্টীয় ভাষায়: Valletta "ভ়াল্লেত্তা") মাল্টার রাজধানী ও প্রধান শহর। এটি মাল্টা দ্বীপের মধ্য-পূর্বাংশে অবস্থিত। শহরের মূল অংশের জনসংখ্যা ২০০৫ এর হিসাবে ৬৩১৫।
ভালেত্তা শহরে ১৬শ শতক ও তার পরবর্তী আমলে তৈরি হওয়া প্রাচীন প্রচুর ভবন রয়েছে। জেরুজালেমের সেন্ট জনের নাইটদের হাতে এসব ভবন তৈরি হয়েছিলো। শহরটির স্থাপত্যরীতি অনেকটা বারোক ঘরানার, যাতে যুক্ত হয়েছে ম্যানারিস্ট, নিওক্লাসিকাল ও আধুনিক রীতি। তবে শহরের অনেক জায়গাতেই দ্বিতীয় বিশ্বযুদ্ধের ধ্বংসযজ্ঞের চিহ্ন বিদ্যমান। ১৯৮০ সালে ইউনেস্কো ভালেত্তা শহরকে বিশ্ব ঐতিহ্যবাহী স্থান হিসাবে স্বীকৃতি দেয়।
শহরটির নাম রাখা হয়েছে জাঁ পারিসো দ্য লা ভালেত্তের নামানুসারে। ভালেত্তে ১৫৬৫ সালে তুর্কী উসমানীয় সাম্রাজ্যের এক আক্রমণ থেকে শহরটিকে প্রতিরক্ষা করেন। সেন্ট জনের নাইটদের প্রদত্ত শহরের পূর্ণ নামটি হলো "Humilissima Civitas Valletta — অর্থাৎ বিনয়ী শহর ভালেত্তা। শহরটির সৌন্দর্যের জন্য ইউরোপের বিভিন্ন রাজবংশ এই শহরকে Superbissima — অর্থাৎ সর্বাপেক্ষা গর্বিত এই ডাকনাম দিয়েছিলো।
রোম
রোম বা রোমা ( , ) ইতালির একটি ষর এবং বিশেষ "কমুনে" ("Roma Capitale" নামে)। রোম ইতালি ও লাসিও অঞ্চলের রাজধানী। ২.৯ মিলিয়ন অধিবাসী নিয়ে এটি দেশের সর্ববৃহৎ ও সবচেয়ে জনবহুল "কমুনে" এবং শহুরে জনসংখ্যা দ্বারা ইউরোপিয়ান ইউনিয়নের চতুর্থ সবচেয়ে জনবহুল শহর। রোম মেট্রোপলিটন শহরের জনসংখ্যা ৪.৩ মিলিয়ন। লাসিওর মধ্যে, টাইবার নদীর তীরে বরাবর, শহরটি ইতালীয় উপদ্বীপের কেন্দ্রীয় পশ্চিম অংশে অবস্থিত। ভ্যাটিকান সিটি, রোম শহরের সীমার মধ্যে একটি স্বাধীন দেশ, একটি শহরের মধ্যে একটি দেশের বিদ্যমানের একমাত্র উদাহরণ: এই কারণে রোমকে প্রায়ই দুই রাষ্ট্রের রাজধানী হিসেবে সংজ্ঞায়িত করা হয়।
রোমের ইতিহাস আড়াই হাজার বছরের বেশি পুরোনো। যদিও খ্রিষ্টপূর্ব ৭৫৩-এর কাছাকাছি সময়ে রোম প্রতিষ্ঠার সময়কাল থেকে রোমান পুরাণ উল্লেখিত, এই অঞ্চলে অনেক আগে থেকে মানব বসতি ছিলো, যার ফলে এটি ইউরোপের প্রাচীনতম অধ্যুষিত শহরগুলোর অন্যতম। লাতিনদের একটি মিশ্রণ থেকে শহরের প্রথম দিকের জনসংখ্যা সম্ভূত, এত্রুস্কান এবং সাবিন্স। অবশেষে, শহরটি ধারাবাহিকভাবে রোমান রাজ্য, রোমান প্রজাতন্ত্র ও রোমান সাম্রাজ্য-এর রাজধানীতে পরিণত হয়, এবং পাশ্চাত্য সভ্যতার জন্মস্থান হিসাবে একে গণ্য করা হয়। একে "Roma Aeterna" (শাশ্বত শহর) এবং "Caput Mundi" (বিশ্বের রাজধানী) হিসেবে গণ্য করা হয়, প্রাচীন রোমান সংস্কৃতি দুইটি কেন্দ্রীয় ধারণা।
সাম্রাজ্যের পতনের পর, যা মধ্যযুগের শুরু চিহ্নিত করে, রোম ধীরে ধীরে পোপের শাসনের রাজনৈতিক নিয়ন্ত্রণে চলে যায়। যা ১ম শতকে নির্ধারিত হয়ে ৮ম শতক পর্যন্ত চলছিলো। তখন এটি পেপাল রাষ্ট্রের রাজধানী হয় এবং ১৮৭০ সাল পর্যন্ত ছিলো।
রেনেসাঁ-এর শুরু থেকে, পঞ্চম নিকোলাস (১৪২২-৫৫) থেকে প্রায় সব পোপ শহরটিকে বিশ্বের শৈল্পিক ও সাংস্কৃতিক কেন্দ্র করতে লক্ষ্য
চারশো বছর ধরে স্থাপত্য-সংক্রান্ত এবং শহুরে পরিকল্পনা সুসঙ্গতভাবে অনুসরণ করেন। এর দরুণ, রোম, ইতালীয় রেনেসাঁসের প্রধান কেন্দ্র হয়ে ওঠে, এবং তারপর বারোক শৈলী জন্মস্থান। বারোক সময়ের বিখ্যাত শিল্পী এবং রেনেসাঁ স্থপতিরা রোমকে তাদের কার্যকলাপ কেন্দ্রে পরিণত করে এবং শহর জুড়ে শ্রেষ্ঠ শিল্পকলা তৈরি করে। ১৮৭১ সালে রোম, ইতালি রাজ্য এবং ১৯৪৬ সালে ইতালীয় প্রজাতন্ত্রের রাজধানীতে পরিণত হয়।
রোমের গ্লোবাল শহরের স্বীকৃতি আছে। ২০১১ সালে, রোম পৃথিবীর ১৮-তম সবচেয়ে বেশি ভ্রমণকারী শহর, ইউরোপীয় ইউনিয়নের মাঝে ৩য়, এবং ইতালির সবচেয়ে জনপ্রিয় পর্যটক আকর্ষণ ছিলো। এর ঐতিহাসিক কেন্দ্র বিশ্ব ঐতিহ্যবাহী স্থান হিসেবে ইউনেস্কো দ্বারা তালিকাভুক্ত। সৌধ ও জাদুঘর যেমন ভ্যাটিকান জাদুঘর এবং কলোসিয়াম বিশ্বের সর্বাধিক দেখা পর্যটক গন্তব্যস্থলগুলির মধ্যে একটি। রোম ১৯৬০ গ্রীষ্মকালীন অলিম্পিক আয়োজন করে এবং জাতিসংঘের খাদ্য ও কৃষি সংস্থার (এফএও) আসন রয়েছে।
জাতিসংঘের খাদ্য ও কৃষি সংস্থা -এর সদর দপ্তর এই শহরে অবস্থিত।
Rome is since April 9, 1956 exclusively and reciprocally twinned only with:
Rome's sister and partner cities are:
খ্রিস্টপূর্ব ৪০তম শতাব্দী
খ্রিষ্টপূর্ব ৪০তম শতাব্দী শুরু হয়েছিলো খ্রিষ্টপূর্ব ৪০০০ অব্দে এবং সমাপ্ত হয় খ্রিষ্টপূর্ব ৩৯০১ অব্দে। এই সময় নিকট প্রাচ্য এবং দক্ষিণপূর্ব ইউরোপে চলছিলো 'ক্যালকোলিথিক যুগ' (প্রস্তর ও ব্রোঞ্জ যুগের মধ্যবর্তী 'কপার যুগ') এবং উত্তরপূর্ব ইউরোপে ছিলো 'নিওলিথিক যুগ'।